text:
Essuula 27
1 Awo bwe kyalagirwa ffe okuwanika amatanga okugenda Italiya, ne bawaayo Pawulo n'abasibe abalala abamu eri omwami, erinnya lye Yuliyo, ow'ekitongole kya Augusito.
2 Ne tusaabala mu kyombo eky'e Adulamutiyo ekyali kigenda ku njuyi z'e Asiya, ne tuvaayo, Alisutaluuko ow'e Makedoni ow'omu Ssessaloniika naye ng'ali naffe.
3 Ku lunaku olw'okubiri ne tugoba e Sidoni: Yuliyo n'akola bulungi Pawulo n'amukkiriza okugenda eri mikwano gye okumulabirira.
4 Ne tuvaayo ne tuyita ku mabbali ga Kupulo kubanga omuyaga gwali gutuva mu bwengula.
5 Bwe twayita mu nnyanja ey'e Kirukiya n'e Panfuliya; ne tutuuka e Mula eky’e Lukiya.
6 Omwami n'alabayo ekyombo eky'e Alegezanderiya nga kigenda Italiya; n'atusaabaza mu ekyo.
7 Bwe twagenda empola ennaku nnyingi ne tutuuka lwa mpaka ku Kunido, omuyaga bwe gwatulobera, ne tuyita ku mabbali ga Kuleete mu maaso ga Salumone;
8 ne tukiyitako lwa mpaka ne tutuuka mu kifo ekiyitibwa Emyalo Emirungi; awaliraanye ekibuga Lasaya.
9 Bwe waayitawo ebiro bingi, obubi bwali bumaze okubaawo okugenda mu nnyanja kubanga ennaku ez'Okusiiba zaali ziyise, Pawulo n'abalabula
10 ng'abagamba nti Abasajja, ndaba nti olugendo luno lulibaamu okwonoonekerwa n'okufiirwa kungi si kwa bintu byokka n'ekyombo, era naye n'obulamu bwaffe.
11 Naye omwami n'akkiriza omugoba ne nnannyini kyombo okusinga Pawulo by'ayogedde.
12 Kubanga omwalo tegwali mulungi okwewogomamu omuyaga, abamu bangi ne bateesa okuvaayo, mpozzi balyoke batuuke e Foyiniiki okwewogoma omuyaga; gwe mwalo ogw'e Kuleete ogutunuulira wakati w'obukiika n'ebuvanjuba, ne wakati w'obukiika obulala n'ebuvanjuba.
13 Empewo ez'omuggundu bwe zaakunta empola, ne balowooza nti bafunye kye babadde baagala, ne basimbula essiika ne bayita kumpi nnyo ne Kuleete.
14 Naye oluvannyuma lw'ebiro si bingi omuyaga ogulimu kibuyaga ogwavaayo oguyitibwa Ewulakulo ne gukunta:
15 ekyombo bwe kyakwatibwa ne kitayinza kwolekera muyaga, ne tukireka ne tutwalibwa omuyaga.
16 Ne tweyuna mu mabbali g'akazinga akayitibwa Kawuda, ne tutegana okukwata eryato:
17 bwe baamala okulirinnyisa, ne baddira emigwa egy'okunyweza ekyombo ne bakisiba wansi. Bwe baatya okusuulibwa mu Suluti, ne bassa ebyali waggulu, ne batwalibwa omuyaga.
18 Bwe twategana ennyo n'omuyaga, ku lunaku olw'okubiri ne basiikulula ebintu,
19 era ku lw'okusatu ne basuula n'emikono gyabwe ebitwala ekyombo.
20 Era enjuba newakubadde emmunyeenye mu nnaku nnyingi nga tebyaka, era n'omuyaga si mutono ogwatukwata, oluvannyuma essuubi lyonna ery'okulokoka ne lituggwaamu.
21 Enjala bwe yali ennyingi, awo Pawulo n'alyoka ayimirira wakati waabwe n'agamba nti Kyabagwanira, abasajja, okumpulira obutava mu Kuleete, obutalaba kwonoonekerwa kuno n'okufiirwa.
22 Era kaakano mbabuulirira okuguma emyoyo; kubanga tewaabe mu mmwe anaafiirwa obulamu n'akatono wabula ekyombo.
23 Kubanga we ndi waayimiridde ekiro kino malayika wa Katonda, nze owuwe, gwe mpeereza,
24 ng'agamba nti Totya, Pawulo; kikugwanidde okuyimirira awali Kayisaali; era, laba, Katonda akuwadde bonna abagenda awamu naawe.
25 Kale mugume emyoyo, abasajja; kubanga nzikiriza Katonda nga kiriba nga bwe yaŋŋambye.
26 Naye kitugwanidde okusuulibwa ku kizinga.
27 Naye ekiro eky'ekkumi n'ebina bwe kyatuuka, nga tusuukundirwa eruuyi n'eruuyi mu Aduliya, mu ttumbi abalunnyanja ne bateebereza nti banaatera okusemberera olukalu;
28 ne bagera ne balaba ebifuba amakumi abiri: bwe twagendako katono, ne bagera nate, ne balaba ebifuba kkumi na bitaano.
29 Bwe baatya okuseerera awali amayinja, ne basuula amasiika ana ku kiwenda ne balindirira bukye.
30 Abalunnyanja bwe baali baagala okudduka mu kyombo ne bamala okussa eryato mu nnyanja ng'abagenda okusuula amasiika ku nsanda,
31 Pawulo n'agamba omwami n'abaserikale nti Bwe bataabeere bano mu kyombo, mmwe temuuyinze kulokoka.
32 Basserikale ne balyoka basala emigwa egy'eryato ne balireka okugenda.
33 Awo bwe bwali bunaatera okukya, Pawulo n'abeegayirira bonna okulya ku mmere, ng'agamba nti Leero lunaku lwa kkumi na nnya ze mwakalindiririra nga musiiba ne mutalya kantu.
34 Kyenva mbeegayirira okulya ku mmere: kubanga okwo kunaabalokola: kubanga tewaabule luviiri ku mitwe gyammwe n'omu.
35 Bwe yamala okwogera bwatyo n'addira omugaati, ne yeebaliza Katonda mu maaso ga bonna n'agumenyamu n'atanula okulyako.
36 Bonna ne baguma emyoyo, nabo ne balyako.
37 Ne tuba fenna abaali mu kyombo emyoyo bikumi bibiri mu nsanvu mu mukaaga.
38 Bwe baamala okukkuta emmere, ekyombo ne bakiwewula nga basuula eŋŋaano mu nnyanja.
39 Bwe bwakya enkya, nga tebamanyi gye bali: naye ne balaba ekikono ekiriko omusenyu; ne bateesa, oba nga kiyinzika, okuseeza omwo ekyombo.
40 Ne bakutula amasiika, ne bagaleka mu nnyanja, mu kiseera ekyo bwe baasumulula emigwa egy'enkasi egoba, ne bawanika ettanga eri mu maaso eri empewo ne boolekera ku ttale.
41 Naye bwe baatuuka mu kifo amayengo abiri we gaasisinkana, ne baseeza ekyombo; ensanda n'eseera n'enywera n'etanyeenya, naye ekiwenda ne kizibikuka n'amaanyi g'amayengo.
42 Basserikale ne bateesa abasibe battibwe baleme okuwugirira okudduka.
43 Naye omwami bwe yayagala okuwonya Pawulo, n'abaziyiza okukola kye bateesezza; n'alagira abaayinza okuwuga okwesuulamu basooke okutuuka ku ttale;
44 n'abalala abaasigalawo, abamu ku mpero, n'abamu ku bintu by'ekyombo. Awo bwe batyo bonna ne batuuka ku ttale emirembe.


c: text/html

text:
Bya VIVIEN NAKITENDE
“Ofiisa munnyambe mubuulirire ku mukyala wange buli bwe nnywa omwenge ankuba emiggo egibula okunzita kyokka nga naye mmugulira olw’okuba mba sikyasobola kwetengerera olwo ye n’ankuba n’andeka mu kkubiro”, Isiah Katula omutuuze mu Ndeeba bwe yalaajanidde poliisi emuyambe ku mukyalawe Maria Nakyeyune.
Bino bibadde ku poliisi y’omu Ndeeba, Nakyeyune gye yatutte bba Isiah Katula nti anywa nnyo omwenge n’agangayira ne yeerabira n’obuvunaanyizibwa bw’awaka.
Akola ku nsonga z’amaka ku poliisi eno Agnes Lafoa yawadde Katula amagezi ave ku mwenge babeere bulungi mu maka wabula Katula n’ategeeza nti, “ofiisa ekyo kizibu omwenge guno gumpummuza ebintu bingi. Buli Nakyeyune lw’antawaanya nga nywamu nga ntereera kale okuguvaako kiyinza okubeera ekizibu ate nga ne mukyala wange yadde ankubye naye mmwagala nnyo.”
Ye Nakyeyune yasoose kwerema okudda ewaka nga Katula tasasudde ssimu ye eyabulidde mu kavuvuhhano kano era Katula n’akkiriza okusasula essimu bwe batyo ne badda awaka. Abaserikale baabawadde amagezi okunywa omwenge ogusaanidde baleme kwetuusaako bulabe. “Afande ono omusajja bw’otamukuba miggo tosobola kumufumbira kuba buli lwe mmukubamu alwawo nga tazzeemu kutamiira”, Nakyeyune bwe yategeezezza. Katula olwasasudde essimu omukwano ne guddawo buto Nakyeyune ne bamulagira okunyiga bba ebiwundu bye yamutuusizzaako.

robotstxt: allowed

filter: keep


text:
Owoomukwano ddiya taata Nagaddya.
Weebale ebbaluwa yange gye wampandiikidde wiiki ewedde ekwata ku World Cup.Mu butuufu yandese nneekubagiza era nga nkunyeenyeza mutwe olw’engeri gy’ojanjawazaamu ensonga z’omupiira okusinga nze.Ye maama ng’omuntu yaggyiddwa Wolrld Cup.
Muli mpulira nti ebbanga ery’omwezi omulamba emipiira gye ligenda okumala nga giyinda mu Brazil liyitiridde obunene taata w’abaana.Nkusaba obalansinge omupiira n’ensonga z’amaka oleme kundeka mu kiwubaalo bbanga eryo lyonna.
Ommanyi bulungi nga nange bwendi omuwagizi w’omupiira omulungi.Nkusaba okole enteekateeka nkuyambeko mu kuwagira olabe ttiimu zo bwe zitaatuuke ku ntikko.Olwaleero ku Ssaawa 5 Ivory Coast ekomawo mu nsiike ssonga Bungereza ne Costa Rica nabo bagenda kuttunka ku ssaawa 1 ey’akawungeezi.
Taata Nagaddya nkusaba emipiira gy’olunaku lwa leero tugirabire wamu nga nkuli ku lusegere tuwagire abaana abo wamma ggoolo zitoole obutumba. Emipiira gino nkusaba agirabire awaka okusinga eyo. Nnina engeri ey’enjawulo gye ntegese okukuyozaayozaamu nga ttiimu zo zigobye wamu n’okukubudaabuda bwe zinaaba zikubiddwa.
Nkulindiridde eka n’amaddu mangi.


text:
Bya STEPHEN MAYAMBA
ABASAWO abakugu 4, Pulezidenti Museveni be yawadde eddimu ly’okwekebejja obulamu bw’omuddusi Jackson Kiprop omulimu bagukutte kannabwala era embeera ye ewa essuubi.
Omusasi wa Bukedde Online we yatuukidde mu ddwaaliro ly’e Mulago mu waadi 6B, Kiprop
gy’ajjanjabirwa, yabadde awummuddemu wabula mukyalawe Irene Kiprop yategeezezza
nti kati asobola okutuula n’anyumya ssaako okweriisa bye yali tasobola nga yaakatuusibwa
mu ddwaaliro kuba yali aliira mu kapiira.
Kiprop, omuddusi w’embiro z’okwetooloola ebyalo, yaddusibwa mu ddwaaliro ly’e Mulago ng’ali mu mbeera mbi abasawo ne bakizuula ng’obulwadde bw’ensigo bumutawaanya.
“Ffe ng’abooluganda tuli basanyufu olw’omuntu waffe okuba ng’akubye ku matu era twebaze amaka g’obwapulezidenti n’ekitongole ky’amakomera abatuyambye kumpi ku buli kimu,” Michael Kusuro muganda wa Kiprop bwe yategeezezza.
Kiprop ng'ali ku kimu ku bikopo byazze awangula
Kusuro yategeezezza nti Maj. Leonard Chemonges okuva mu maka g’obwapulezidenti yabakyalidde n’abakakasa nti emisoso gy’eddwaaliro gyonna gyakukolwako maka ga bwapulezidenti.
Abasawo baategeezezza nti, okusinziira ku bujjanjabi obuweereddwa Kiprop, tajja kwetaagisa kutwalibwa bweru wa ggwanga nga bwe kyasoose okutegeezebwa.


text:
Ssenga lwaki mukyala wange taba na bwagazi? Nze Dan Ekibuli
Dan abakyala bangi tebafuna bwagazi naye ekirungi omukyala yenna alina obusobozi okufuna obwagazi.
Olina okwebuuza ddala okwegatta mwakufuula mulimu oba mwegatta nga mwembi mwagala?
Oba tafuna bwagazi kitegeeza nti tabeera mu mbeera yaakwegatta.
Omukwano gwammwe guli gutya? Temulina busungu? Omunoonya otya? Olina okwetegereza embeera zonna.
N’ekirala kuva dda talina bwagazi oba kyakatandika? Oba ali lubuto? Ate n’obwannakaweere mu bakyala abamu bubuza obwagazi. Yogera ne mukyalawo omanye.


text:
Olubereberye
Essuula 10
1 Ne kuno kwe kuzaala kw'abaana ba Nuuwa, Seemu, Kaamu ne Yafeesi: abaana ne babazaalirwa amataba nga gamaze okubaawo.
2 Abaana ba Yafeesi: Gomeri, ne Magogi, ne Madayi, ne Yivani, ne Tubali, ne Meseki, ne Tirasi.
3 N'abaana ba Gomeri: Asukenaazi, ne Lifasi, ne Togaluma.
4 N'abaana ba Yavani: Erisa, ne Talusiisi, Kitimu, ne Dodanimu.
5 Abo be baagabirwa ebizinga eby'amawanga mu nsi zaabwe, buli muntu ng'olulimi lwe bwe lwali; ng'ebika byabwe bwe byali, mu mawanga gaabwe.
6 N'abaana ba Kaamu: Kuusi, ne Mizulayimu, ne Puuti, ne Kanani.
7 N'abaana ba Kuusi: Seeba, ne Kavira, ne Sabuta, ne Laama, ne Sabuteka: n'abaana ba Laama: Seeba, ne Dedaai.
8 Kuusi n'azaala Nimuloodi; n'atanula okuba ow'amaanyi mu nsi.
9 Yali muyizzi wa maanyi mu maaso ga Mukama: kyekiva kyogerwa nti Nga Nimuloodi omuyizzi ow'amaanyi mu maaso ga Mukama.
10 N'okusooka kw'obwakabaka bwe kwali Baberi, ne Ereki, ne Akudi, ne Kalune, mu nsi Sinali.
11 N'ava mu nsi omwo n'agenda mu Bwasuli, n’azimba Nineeve, ne Lekobosiyira, ne Kala,
12 ne Leseni ekiri wakati wa Nineeve ne Kala (ekyo kye kibuga ekinene).
13 Mizulayimu n'azaala Ludimu, ne Anamimu, ne Lekabimu, ne Nafutukimu,
14 ne Pasulusimu, ne Kasulukimu (omwava Abafirisuuti), ne Kafutolimu.
15 Kanani n'azaala Zidoni omubereberye we, ne Keesi,
16 n'Omuyebusi, n'Omwamoli, n'Omugirugaasi;
17 n'Omukiivi, n'Omwaluki, n'Omusiini;
18 n'Omwaluvada, n'Omuzemali, n'Omukamasi; n'ebika eby'Omukanani ne biddirira abo okubuna.
19 N'ensalo ey'Omukanani yava mu Zidoni, ng'ogenda e Gerali, n'etuuka ku Gaza; era yatuuka ku Lasa, ng'ogenda e Sodoma ne Ggomola ne Aduma ne Zeboyimu.
20 Abo be baana ba Kaamu, ebika byabwe nga bwe byali, n'ennimi zaabwe, mu nsi zaabwe, mu mawanga gaabwe.
21 Era ne Seemu, jjajja w'abaana bonna aba Eberi, muganda wa Yafeesi omukulu, naye n'azaalirwa abaana.
22 Abaana ba Seemu: Eramu, ne Asuli, ne Alupakusaadi ne Ludi, ne Alamu.
23 N'abaana ba Alamu: Uzi, ne Kuuli, ne Ggeseri, ne Masi.
24 Ne Alupakusaadi n'azaala Seera; Seera n'azaala Eberi.
25 Eberi n'azaalirwa abaana babiri: erinnya ly'omu Peregi; kubanga mu nnaku ze ensi zonna mwe zaagabirwa; n'erinnya lya muganda we Yokutaani.
26 Yokutaani n'azaala Alumodaadi, ne Serefu, ne Kazalumaveesi, ne Yera;
27 ne Kadolaamu, ne Uzali, ne Dikula;
28 Ane Obali, ne Abimayeeri, ne Seeba;
29 ne Ofiri, ne Kavira, ne Yobabu: abo bonna baana ba Yokutaani.
30 N'ensi gye baatuulamu yava ku Mesa, ng'ogenda e Serali, olusozi olw'ebuvanjuba.
31 Abo be baana ba Seemu, ebika byabwe nga bwe byali, n'ennimi zaabwe, mu nsi zaabwe, amawanga gaabwe nga bwe gaali.
32 Ebyo bye bika eby'abaana ba Nuuwa, ng'okuzaalibwa kwabwe bwe kwali, mu mawanga gaabwe: era mu abo mwe gaava amawanga okwawulirwa mu nsi amataba nga gamaze okubaawo.


text:
Omubuulizi
Chapter 3
1 Buli kintu kiriko entuuko yaakyo, na buli kigambo ekiri wansi w'eggulu kiriko ekiseera kyakyo:
2 ekiseera eky'okuzaalirwamu, n'ekiseera eky'okufiiramu; ekiseera eky'okusimbiramu, n'ekiseera eky'okusimbuliramu ekyo ekyasimbibwa;
3 ekiseera eky'okuttiramu, n'ekiseera eky'okuwonyezaamu; ekiseera eky'okwabizaamu, n'ekiseera eky'okuzimbiramu;
4 ekiseera eky'okukaabiramu amaziga, n'ekiseera eky'okusekeramu; ekiseera eky'okuwuubaaliramu, n'ekiseera eky'okuziniramu;
5 ekiseera eky'okusuuliramu amayinja, n'ekiseera eky'okukugnaanyizaamu amayinja; ekiseera eky'okugwiramu mu kifuba, n'ekiseera eky'obutagwiramu mu kifuba;
6 ekiseera eky'okunoonyezaamu, n'ekiseera eky'okubulirwamu; ekiseera eky'okukuumiramu, n'ekiseera eky'okusuuliramu;
7 ekiseera eky'okuyulizaamu, n'eluseera eky'okutungiramu; ekiseera eky'okusirikiramu, n'ekiseera eky'okwogereramu;
8 ekiseera eky'okwagaliramu, n'ekiseera eky'okukyayiramu; ekiseera eky'okulwaniramu, n'ekiseera eky'okutabaganiramu.
9 Magoba ki gaafuna oyo akola emirimu mu ekyo mw'ateganira?
10 Nalaba okutegana Katonda kwe yawa abaana b'abantu okubateganya.
11 Yafuula buli kintu okuba ekirungi mu kiseera kyakyo: era yateeka ensi mu mutima gwabwe, naye agiteekamu bw'atyo omuntu n'okuyinza n'atayinza kukebera mulimu Katonda gwe yakola okuva ku lubereberye okutuuka ku nkomerero.
12 Mmanyi nga tewali kintu kibagasa okusinga okusanyuka n'okukola obulungi ennaku zonna nga bakyali balamu.
13 Era buli muntu okulyanga n'okunywanga n'okusanyukiranga ebirungi mu kutegana kwe kwonna, kye kirabo kya Katonda.
14 Mmanyi nga buli Katonda ky'akola kinaabanga kya lubeerera; tewali kintu kiyinzika okukyongerwako, newakubadde okukisalibwako: era Katonda kyeyava akikola abantu balyoke batye mu maaso ge.
15 Ekiriwo kyamala dda okubaawo; n'ekyo ekigenda okubaawo kyabaawo dda; era Katonda anoonya nate ekyo ekyayitawo.
16 Era nate nalaba wansi w'enjuba mu kifo eky'okusaliramu emisango ng'obubi bwali eyo; ne mu kifo eky'obutuukirivu ng'obubi bwali omwo.
17 Ne njogera mu mutima gwange nti Katonda ye alisala emisango gy'omutuukirivu n'omubi: kubanga eyo eriyo ekiseera eky'ekigambo kyonna n'omulimu gwonna.
18 Ne njogera mu mutima gwange nti Kiba bwe kityo olw'abaana b'abantu Katonda alyoke abakeme, balabe nga bo bennyini bali ng'ensolo obusolo.
19 Kubanga ekyo ekituuka ku baana b'abantu kye kituuka ku nsolo; ekigambo kimu kibatuukako; ng'eyo bw'efa, n'oyo bw'afa bw'atyo; weewaawo, bonna balina omukka gumu; so abantu tebaliiko bwe basinga nsolo: kubanga byonna butaliimu.
20 Bonna bagenda mu kifo kimu; bonna baava mu nfuufu, era bonna badda mu nfuufu nate.
21 Ani amanyi omwoyo gw'abantu oba nga gulinnya mu ggulu, n'omwoyo gw'ensolo oba gukka wansi mu ttaka?
22 Kyennava ndaba nga tewali kintu kisinga kino obulungi, omuntu okusanyukiranga emirimu gye; kubanga ogwo gwe mugabo gwe: kubanga ani alimukomyawo okulaba ebinaabangawo oluvannyuma lwe?


text:
By BigEyeUg Reporter
Singer Rema Namakula gave birth to a bouncing baby girl yesterday and Eddy Kenzo could not hide his joy as he took to social media to congratulate her. He could not help but gush about the newly born baby as he finally openly admitted that Rema’s baby is his.
He posted:
“Mukama wamanyi boxing day YAZE ne musuuza omupya alihamidulirah maya afunye sister. Era kanebaze omulungi wange abadde very strong ebanga lyona.
Ate wanjawulo according to her status ne myakaje abantu abamuvodde yandibade yabadamu nga ayomba naye yasirika. olugero lwa kasiru takusiruwaza alumanyi. bogedde ebisongovu bafune attention tezemu nomu Allah akuwe kyosinga okwagala mukwano. kale twanirize baby Aamaal munsi enungi Nga mukama yemukulembeze.Amen”


text:
Bya BASASI BAFFE
ENKYA ku Mmande ne ku Lwokubiri abayizi ba P.7 604,519 bagenda kukola ebigezo byabwe eby’akamalirizo ebya PLE.
Buli kimu ekyetaaga okusoma bakisomye era kati ekisigadde kimu kyokka kwekwasa Katonda abawe obulamu, ebikozesebwa n’obujjukizi bye beetaaga okusobola okuyita ebigezo ebitandika enkya. Abayizi mu masomero ag’enjawulo babakoledde emikolo ne bawanjagira Katonda abayambe okuyitira waggulu ebigezo bino.
Era babakuutidde okwewala okukoppa ne babasaba beekwase Katonda kubanga ye byonna mu byonna.
Mu birala bye baabakuutidde mwabaddemu obutatya bibuuzo bino, babitwale nga ebyo bye bakola bulijjo.
Olwaleero abazadde b’abayizi ba P.7 n’abayizi beekwase Mukama buli omu mu ddiini ye, tajja kubalekerera.
Bukedde ku Ssande abasabira mutuuke ku buwanguzi.


text:
OMUKWANO gunyuma bwe guba gutandika naye bwe gukula gumanyi okubowa…. Akayimba ako katuukira bulungi ku mwana muwala Racheal Nabakiibi 24, ow’e Bwaise Nakamiiro Zooni agamba nti amaze n’omusajja we emyaka esatu. Olumaze okumuzaalamu omwana namwefuulira.
Twalabagana n’omwami wange ebbanga eriyise nga muntu mulamu era nga bw’omulaba n’engeri gye yali ayogeramu wamma ggwe nga toyinza butakkiriza ky’akugamba.
Eky’amazima yali musajja mulungi awaka wabula yatandika mpola okukyuka olwo nafuuka ng’ensolo mu maka.
Yatandika n’okufuna emikwano n’atandika okunywa omwenge, enjaga, okukwana abakyala nga kwotadde n’okubba.
Yakyukira ddala ng’eyali omuntu ateesa awaka olwo ng’atandise kuwa biragiro. Nnalowooza nti oba anaakyusa wabula yagenda mu maaso nakwonooneka.
Bwe nnazaala omwana ate kyasukka, yatandika okunkubanga buli lw’akomyewo okutuusa lwe nnalaba nga si bisobole kwekumuviira oluvannyuma lw’okungoba.
Nafuna akazigo ke napangisa e Bwaise ne ntandika okubeera nzekka. Okuva lwe twayawukana yagaana okutuwa obuyambi n’omwana wange kwe kusalawo okutandika okukola.
Nafuna omulimu mu Bayindi wabula ng’omulimu guno gunfuga nnyo era omwana nafuna gwe mulekera era nga musasula.
Nafunayo omulimu ogwokubiri mu Ba china nga olunnyuka mu Bayindi ate ne ng’enda kw’ogwo kubanga nze maama era taata w’omwana wange.
Omusajja yatandika okunoonya gye nadda. Bwe yamanyayo yatandika okujjangayo wabula ng’ankonkona kiro.
Namutegeeza nti bw’oba oyagala kulaba mwana jjangu lwa Ssande lwe sikola, alabe omwana wo agende.
Lumu nava ku mulimu nga bukyali kwe kusalawo nkozesa akadde ako okusiba ku enviiri zange.
Bwe nagenda mu saluuni okuliraana we nsula nalaba nga kigenda kuntwalira ebbanga ddene enviiri okuggwa kwe kugenda omwana wange ne muggyayo gye muleka ne mbeera naye nga njagala olumala tugenda bugenzi waka kwebaka.
Enviiri zaagaana okuggwa mu bwangu era nze n’omwana wange ne tusula mu maka g’omukyala eyansiba okutuusa ku makya.
Bwali bukya taata w’omwana nankubira essimu ng’azze gye nsula kwe kumugamba nti nja kumulaba nga bukedde kubanga nnali saasuze mu nnyumba.
Bwagenda okukya namusanga yeebase ku pikipiki ye mu kati okuliraana awaka, bwe yandaba teyalinda kumunnyonyola natandika okunkuba agakonde n’ensambaggere ng’ambuuza gye nasuze n’omwana we.
Yankuba bubi nnyo ne ntuuka n’okuvaamu omusaayi mu kamwa abantu be batutaasa.
Mu kiseera ekyo yawamba omwana wange n’amutwala era n’okutuusa kati simanyi gyali.
Ebiseera bingi nga tetunnaba na kwawunaka ng’atera okunkuba wabula olumala nga yeetonda olwo ng’akulimbayo n’omutwalo oba ebiri.
Nange olw’okuba taata wa mwana wange nga musonyiwa wabula nnalaba kisusse kwe kumuviira wabula akyannondoola.


text:
Yona
Chapter 3
1 Awo ekigambo kya Mukama ne kijja eri Yona omulundi ogw'okubiri, nga kyogera nti
2 Golokoka, ogende e Nineeve, ekibuga ekyo ekinene, okibuulirire okubuulira kwe nkugamba.
3 Awo Yona n'agolokoka n'agenda e Nineeve nga Mukama bwe yamugamba. Era Nineeve kyali kibuga kinene nnyo nnyini olugendo lwa nnaku ssatu okukibunya.
4 Yona n'asooka okuyingira mu kibuga n'atambula olugendo lwa lunaku lumu n'ayogerera waggulu n'agamba nti Ennaku amakumi ana bwe ziriyitawo, Nineeve kirizikirira.
5 Abantu ab'omu Nineeve ne bakkiriza Katonda ne balangirira okusiiba ne bambala ebibukutu, bonna okuva ku mukulu okutuuka ku muto.
6 Ebigambo ne bituuka ku kabaka ow'e Nineeve, n'agolokoka ku ntebe n'ayambulamu ekyambalo kye ne yeebikkako ebibukutu n'atuula mu vvu.
7 N'alangirira n'abuulira okubunya Nineeve olw'etteeka lya kabaka n'abakungu be, n'agamba nti Omuntu n'ensolo, eggana n'ekisibo, bireme okulega ku kintu; bireme okulyako n'okunywa amazzi;
8 naye babikkibwe ebibukutu, omuntu era n'ensolo, bakaabirire nnyo nnyini Katonda; era bikyuke, buli kintu mu kkubo lyakyo ebbi ne mu kyejo ekiri mu mikono gyabyo.
9 Ani amanyi nga Katonda alikyuka alyejjusa, n'akyuka okuleka obusungu bwe obukambwe tuleme okuzikirira?
10 Katonda n'alaba emirimu gyabwe nga bakyuse mu kkubo lyabwe ebbi; Katonda ne yejjusa obubi bwe yali ayogedde okubakola; n'atabubakola.


text:
Essuula 4
1 Kale, kubanga tulina okuweereza okwo, nga bwe twasaasirwa, tetuddirira:
2 naye twagaana eby'ensonyi ebikisibwa, nga tetutambulira mu bukuusa, so tetukyamya kigambo kya Katonda; naye olw'okulabisa amazima nga twetendereza eri omwoyo gwa buli muntu mu maaso ga Katonda.
3 Naye okubikkibwako oba ng'enjiri yaffe ebikkibwako, ebikkibwako mu abo ababula:
4 katonda ow'emirembe gino be yaziba amaaso g'amagezi gaabwe abatakkiriza, omusana gw'enjiri ey'ekitiibwa eya Kristo, oyo kye kifaananyi kya Katonda, gulemenga okubaakira.
5 Kubanga tetwebuulira fekka, wabula Kristo Yesu nga ye Mukama waffe, naffe nga tuli baddu bammwe ku lwa Yesu.
6 Kubanga Katonda ye yayogera nti Omusana gulyaka mu kizikiza, eyayaka mu mitima gyaffe, okuleeta omusana ogw'okutegeera ekitiibwa kya Katonda mu maaso ga Yesu Kristo.
7 Naye obugagga obwo tuli nabwo mu bibya eby'ebbumba, amaanyi amangi ennyo galyoke gavenga eri Katonda, so si eri ffe;
8 tutaayizibwa eruuyi n'eruuyi, naye tetunyigirizibwa; tweraliikirira, so si kweraliikiririra ddala:
9 tuyiggayizibwa, naye tetulekebwa; tumeggebwa, naye tetuzikirira;
10 bulijjo nga tutambula nga tulina mu mubiri okuttibwa kwa Yesu, era obulamu bwa Yesu bulyoke bulabisibwenga mu mubiri gwaffe.
11 Kubanga ffe abalamu tuweebwayo ennaku zonna eri okufa okutulanga Yesu, era n'obulamu bwa Yesu bulyoke bulabisibwenga mu mubiri gwaffe ogufa.
12 Bwe kityo okufa kukolera mu ffe, naye obulamu mu mmwe.
13 Naye nga tulina omwoyo guli ogw'okukkiriza, nga bwe kyawandiikibwa nti Nakkiriza, kyennava njogera era naffe tukkiriza, era kyetuva twogera;
14 nga tumanyi ng'oyo eyazuukiza Mukama waffe Yesu, era naffe alituzuukiza wamu ne Yesu, era alitwanjulira wamu nammwe.
15 Kubanga byonna biri ku bwammwe, ekisa ekyo bwe kyeyongera olw'abangi kiryoke kyongezenga okwebaza Katonda aweebwe ekitiibwa.
16 Kyetuva tulema okuddirira; naye newakubadde omuntu waffe w'okungulu ng'aggwaawo, naye omuntu waffe ow'omunda afuuka muggya bulijjo bulijjo.
17 Kubanga okubonaabona kwaffe okutazitowa, okw'ekiseera ekya kaakano, kwongerayongera nnyo okutukolera ekitiibwa ekizitowa eky'emirembe n’emirembe;
18 ffe nga tetutunuulira ebirabika, wabula ebitalabika: kubanga ebirabika bya kiseera; naye ebitalabika bya mirembe na mirembe.


text:
Ezekyeri
Chapter 8
1 Awo olwatuuka mu mwaka ogw'omukaaga mu mwezi ogw'omukaaga ku lunaku oIw'okutaano olw'omwezi, bwe nnali nga ntudde mu nnyumba yange n'abakadde ba Yuda nga batudde mu maaso gange, omukono gwa Mukama Katonda ne gugwira eyo ku nze.
2 Awo ne ntunula, era, laba, ekifaananyi ekyali ng'embala ey'omuliro; okuva ku mbala ey'ekiwato kye ne wansi, muliro: n'okuva ku kiwato kye n'okwambuka, ng'embala ey'okumasamasa, ng'ebbala lya zaabu etabuddwamu effeeza.
3 Awo n'agolola ekyali ng'omukono n'ankwata ku muvumbo gw'enviiri ez'oku mutwe gwange; omwoyo ne gunsitula wakati w'ensi n'eggulu ne guntwala e Yerusaalemi mu kwolesebwa kwa Katonda, eri oluggi olw'omulyango ogw'oluggya olw'omunda, ogutunuulira obukiika obwa kkono; awali entebe ey'ekifaananyi eky'obuggya ekireeta obuggya.
4 Awo, laba, ekitiibwa kya Katonda wa Isireaeri kyali eyo ng'embala bwe yali gye nnalabira mu lusenyi.
5 Awo n'aŋŋamba nti Omwana w'omuntu, yimusa amaaso go kaakano eri ekkubo erigenda obukiika obwa kkono. Awo ne nnyimusa amaaso gange eri ekkubo erigenda obukiika obwa kkono, kale, laba, ekifaananyi kino eky'obuggya nga kiri mu mulyango ku luuyi olw'obukiika obwa kkono olw'omulyango ogw'ekyoto.
6 Awo n'aŋŋamba nti Omwana w'omuntu, olaba kye bakola? olaba emizizo emikulu ennyumba ya Isiraeri gye bakolera wano, ndyoke nneesambe wala awatukuvu wange? naye onoolaba nate n'emizizo emirala emikulu.
7 Awo n'andeeta ku luggi olw'oluggya; awo bwe nnatunula, laba, ekituli nga kiri mu kisenge.
8 Awo n'aŋŋamba nti Omwana w'omuntu, sima nno mu kisenge awo bwe nnamala okusima mu kisenge, laba, oluggi.
9 N'aŋŋamba nti Yingira olabe emizizo egy'obubi gye bakolera wano.
10 Awo ne nnyingira ne ndaba; era, laba, buli ngeri ey'ebyewalula n'ensolo ez'emizizo n'ebifaananyi byonna eby'ennyumba ya Isiraeri nga bitoneddwa ku kisenge enjuyi zonna.
11 Era nga wayimiridde mu maaso gaabyo abasajja nsanvu ku bakadde ab'omu nnyumba ya Isiraeri, ne wakati mu bo nga muyimiridde Yaazaniya mutabani wa Safani, buli muntu ng'akutte ekyoterezo kye mu mukono gwe; akaloosa ak'ekire eky'obubaane ne kanyooka.
12 Awo n'aŋŋamba nti Omwana w'omuntu, olabye abakadde ab'omu nnyumba ya Isiraeri kye bakolera mu kizikiza, buli muntu mu bisenge bye ebirimu ebifaananyi? kubanga boogera nti Mukama tatulaba; Mukama yaleka ensi.
13 Era n'aŋŋamba nti Era onoolaba nate n'emizizo emirala emikulu gye bakola.
14 Awo n'andeeta eri oluggi olw'omulyango ogw'ennyumba ya Mukama ogwayolekera obukiika obwa kkono; awo, laba, abakazi nga batudde eyo nga bakaabira Tammuzi.
15 Awo n'aŋŋamba nti Olabye, omwana w'omuntu? era onoolaba nate emizizo egisinga gino obukulu.
16 Awo n'andeeta mu luggya olw'omunda olw'ennyumba ya Mukama, kale, laba, ku luggi olwa yeekaalu ya Mukama wakati w'ekisasi n'ekyoto nga waliwo abasajja ng'amakumi abiri mu bataano, abakubye enkoona yeekaalu ya Mukama n'amaaso gaabwe nga gatunuulira ebuvanjuba; era nga basinza enjuba nga batunuulira ebuvanjuba.
17 Awo n'aŋŋamba nti Olabye, omwana w'omuntu? kigambo kyangu eri ennyumba ya Yuda nga bakola emizizo gye bakolera wano? kubanga bajjuzizza ensi ekyejo, era bakyuse nate okunsunguwaza: era, laba, basembeza ettabi ku nnyindo yaabwe.
18 Era nange kyendiva nkola n'ekiruyi: eriiso lyange teririsonyiwa so sirikwatibwa kisa: era newakubadde nga bakaaba n'eddoboozi ddene mu matu gange, siribawulira.


text:
1 Ebyomumirembe
Chapter 21
1 Awo Setaani n'ayimirira okulwana ne Isiraeri, n'asendasenda Dawudi okubala Isiraeri.
2 Dawudi n'agamba Yowaabu n'abakulu b'abantu nti Mugende mubale Isiraeri okuva e Beeruseba okutuusa e Ddaani; munzirize ebigambo ntegeere omuwendo gwabwe.
3 Yowaabu n'ayogera nti Mukama ayongere abantu be okusinga omuwendo gwabwe oguliwo kaakano emirundi kikumi: naye, mukama wange kabaka, bonna si baddu ba mukama wange? mukama wange kiki ekimulagizza ekigambo kino? kiki ekimwagaza okuba ensonga y'omusango eri Isiraeri?
4 Era naye ekigambo kya kabaka ne kisinga Yowaabu: Yowaabu kyeyava agenda n'abuna Isiraeri yonna, n'ajja e Yerusaalemi.
5 Yowaabu n'aleetera Dawudi omuwendo ogw'abantu gwe baabalibwa. Abantu bonna aba Isiraeri baali kakadde mu kasiriivu abasajja abaasowolanga ebitala: ne Yuda baali abasajja obusiriivu buna mu obukumi musanvu abaasowolanga ebitala.
6 Naye teyassaako Leevi ne Benyamini: kubanga ekigambo kya kabaka kyamutama Yowaabu.
7 Katonda n'anyiigira ekigambo ekyo; kyeyava abonyaabonya Isiraeri.
8 Dawudi n'agamba Katonda nti Nnyonoonye nnyo, kubanga nakola ekigambo ekyo: naye kaakano, nkwegayiridde, ggyawo obutali butuukirivu bwa muddu wo; kubanga nakola eky'obusirusiru bungi.
9 Mukama n'agamba Gaadi nabbi wa Dawudi nti
10 Genda ogambe Dawudi nti Bw'atyo bw'ayogera Mukama nti nkuteekeddewo ebigambo bisatu: weerobozeeko ekimu, nkukikole.
11 Awo Gaadi n'ajja eri Dawudi, n'amugamba nti Bw'atyo bw'ayogera Mukama nti Weerobozeeko ky'onooyagala;
12 oba emyaka esatu egy'enjala; oba emyezi esatu okumalirwawo mu maaso g'abalabe bo, ekitala ky'abalabe bo nga kikutuukako; oba ekitala kya Mukama ennaku ssatu, kawumpuli ng'ali mu nsi; ne malayika wa Mukama ng'azikiriza mu nsalo zonna eza Isiraeri. Kale nno, lowooza bwe mba mmuddamu oyo antumye.
13 Dawudi n'agamba Gaadi nti Nsobeddwa nnyo: ngwe nno mu mukono gwa Mukama; kubanga okusaasira kwe kungi nnyo: nneme okugwa mu mukono gw'abantu.
14 Awo Mukama n'aleeta kawumpuli ku Isiraeri: awo ku Isiraeri ne kufa abasajja obukumi musanvu.
15 Katonda n'atuma malayika e Yerusaalemi okukizikiriza: awo ng'anaatera okuzikiriza, Mukama n'atunula, ne yejjusa akabi, n'agamba malayika azikiriza nti Kinaamala; zzaayo kaakano omukono gwo. Malayika wa Mukama n'ayimirira awali egguuliro lya Olunaani Omuyebusi.
16 Dawudi n'ayimusa amaaso ge n'alaba malayika wa Mukama ng'ayimiridde wakati w'ensi n'eggulu, ng'akutte ekitala ekisowoddwa mu ngalo ze, ekigoloddwa ku Yerusaalemi. Awo Dawudi n'abakadde, nga bambadde ebibukutu, ne balyoka bavuunama amaaso gaabwe.
17 Dawudi n'agamba Katonda nti Si nze nalagira okubala abantu? Nze nnyonoonye ne nkola eby'ekyejo kingi; naye endiga zino bakoze ki bo? nkwegayiridde, ai Mukama Katonda wange, omukono gwo gube ku nze ne ku nnyumba ya kitange; naye guleme okuba ku bantu bo babe ne kawumpuli.
18 Awo malayika wa Mukama n'alagira Gaadi okugamba Dawudi, Dawudi ayambuke, azimbire ekyoto eri Mukama mu gguuliro lya Olunaani Omuyebusi.
19 Dawudi n'ayambuka olw'ekigambo kya Gaadi, kye yayogera mu linnya lya Mukama.
20 Olunaani n'akyuka n'alaba malayika; ne batabani be abana abaali naye ne beekweka. Era Olunaani yali ng'awuula eŋŋaano.
21 Awo Dawudi bwe yajja eri Olunaani, Olunaani n'atunula n'alaba Dawudi, n'ava mu gguuliro, n'avuunamira Dawudi amaaso ge.
22 Awo Dawudi n'agamba Olunaani nti Mpa ekibanja eky'egguuliro lino, nzimbewo ekyoto eri Mukama; onoogulana nange n'ebintu ng'omuwendo gwalyo gwennyini bwe guli obutaseera: kawumpuli aziyizibwe mu bantu.
23 Awo Olunaani n’agamba Dawudi nti Lyetwalire, mukama wange kabaka akole ekyo ky'anaasiima: laba, nkuwadde ente okuba ebiweebwayo ebyokebwa n'ebintu ebiwuula okuba enku n’eŋŋaano okuba ekiweebwayo eky'obutta; byonna mbiwa buwa.
24 Kabaka Dawudi n'agamba Olunaani nti Nedda; naye mazima naaligula n'ebintu obutaseera: kubanga siitoole bibyo okuwa Mukama, so siiweeyo ekiweebwayo ekyokebwa ekitanzitidde byange.
25 Awo Dawudi n'awa Olunaani okugula ekibanja sekeri eza zaabu ezipimibwa lukaaga.
26 Dawudi n'azimba eyo ekyoto eri Mukama, n'awaayo ebiweebwayo ebyokebwa n'ebiweebwayo olw'emirembe, n'asaba Mukama; n'amuddamu n'omuliro ng'ayima mu ggulu ku kyoto eky'ebiweebwayo ebyokebwa.
27 Mukama n'alagira malayika; n'azza ekitala kye mu kiraato kyakyo.
28 Mu biro ebyo Dawudi bwe yalaba nga Mukama amuzzeemu mu gguuliro lya Olunaani Omuyebusi, n'aweerayo eyo ssaddaaka.
29 Kubanga eweema ya Mukama, Musa gye yakola mu ddungu, n'ekyoto eky'ebiweebwayo ebyokebwa, mu biro ebyo nga biri mu kifo ekigulumivu e Gibyoni.
30 Naye Dawudi n'atayinza kujja mu maaso gaayo okubuuza Katonda; kubanga yali atidde ekitala kya malayika wa Mukama.


text:
1 Ebyomumirembe
Chapter 29
1 Dawudi kabaka n'agamba ekibiina kyonna nti Sulemaani mutabani wange Katonda gw'alonze yekka akyali mwana muto, n'omulimu munene: kubanga eriyumba si lya bantu naye lya Mukama Katonda.
2 Nze nno ntegekedde ennyumba ya Katonda wange n'amaanyi gange gonna zaabu (ey'ebintu) ebya zaabu, ne ffeeza ey'ebintu ebya ffeeza, n'ebikomo eby'ebintu eby'ebikomo, ebyuma eby'ebintu eby'ebyuma, n'emiti egy'ebintu eby'emiti; amayinja aga onuku n'amayinja ag'okutona, amayinja ag'omulimu ogw'enjola n'ag'amabala mangi, n'amayinja ag'omuwendo omungi ag'engeri zonna, n'amayinja amanyirivu mangi nnyo.
3 Era nate kubanga ntadde okwagala kwange ku nnyumba ya Katonda wange, kubanga nnina obugagga bwange ku bwange obwa zaabu ne ffeeza, mbuwa ennyumba ya Katonda wange, okusukkiriza byonna bye ntegekedde ennyumba entukuvu;
4 talanta eza zaabu enkumi ssatu, zaabu ya Ofiri, ne talanta eza ffeeza eyalongoosebwa kasanvu, okugibissa ku bisenge by'ennyumba nayo:
5 zaabu ya bintu ebya zaabu, ne ffeeza ya bintu ebya ffeeza, n'olw'emirimu egy'engeri zonna egirikolebwa n'emikono gy'abafundi. Kale ani awaayo ku bubwe okwewonga leero eri Mukama?
6 Awo abakulu b'ennyumba za bakitaabwe n'abakulu b'ebika bya Isiraeri n'abaami b'enkumi n'ab'ebikumi wamu n'abalabirizi b'emirimu gya kabaka, ne bawaayo ku bwabwe;
7 ne bawa olw'okuweereza okw'omu nnyumba ya Katonda, zaabu talanta enkumi ttaano ne daliki kakumi, ne ffeeza talanta kakumi, n'ebikomo talanta kakumi mu kanaana, n'ebyuma talanta kasiriivu.
8 N'abo abaalabika nga balina amayinja ag'omuwendo omungi ne bagawa eri obugagga obw'omu nnyumba ya Mukama wansi w'omukono gwa Yekyeri Omugerusoni.
9 Awo abantu ne basanyuka kubanga baawaayo ku bwabwe, kubanga baawaayo ku bwabwe eri Mukama n'omutima ogutuukiridde: era ne Dawudi kabaka n'asanyuka essanyu ddene.
10 Dawudi kyeyava yeebaliza Mukama mu maaso g'ekibiina kyonna: Dawudi n'ayogera nti Weebazibwe, ai Mukama, Katonda wa Isiraeri jjajjaffe, emirembe n'emirembe.
11 Obukulu bubwo n'amaanyi n'ekitiibwa n'okuwangula n'okugulumizibwa: kubanga byonna ebiri mu ggulu n'ebiri mu nsi (bibyo); obwakabaka bubwo, ai Mukama, era ogulumizibwa okuba omutwe gwa byonna.
12 Obugagga era n'ekitiibwa biva gyoli, era ggwe ofuga bonna; era mu mukono gwo mwe muli obuyinza n'amaanyi; era mu mukono gwo mwe muli okukuza n'okuwa bonna amaanyi.
13 Kale nno, Katonda waffe, tukwebaza ne tutendereza erinnya lyo ery'ekitiibwa.
14 Naye nze ani n'abantu bange kye ki, ffe okuyinza okuwaayo bwe tutyo ku bwaffe ddala? kubanga byonna biva gyoli, era tukuwadde ku bibyo.
15 Kubanga ffe tuli bagenyi mu maaso go era batambuze nga bajjajjaffe bonna bwe baali: ennaku zaffe ez'oku nsi ziri ng'ekisiikirize, so tewali kubeerera.
16 Ai Mukama Katonda waffe, ebintu bino byonna bye tutegese okukuzimbira ennyumba olw'erinnya lyo ettukuvu biva mu mukono gwo, era byonna bibyo.
17 Era mmanyi, Katonda wange, nga ggwe okema omutima era osanyukira amazima. Nze, nga nnina omutima ogw'amazima, mpaddeyo ku bwange bino byonna: era kaakano ndabye abantu bo abali wano nga bawaayo ku bwabwe gyoli ne nsanyuka.
18 Ai Mukama, Katonda wa Ibulayimu, owa Isaaka, era owa Isiraeri, bajjajjaffe, onyweze kino mu kufumiitiriza kw'ebirowoozo eby'omu mutima gw'abantu bo, oteeketeeke omutima gwabwe gyoli:
19 era owe Sulemaani mutabani wange omutima ogutuukiridde okukwata ebiragiro byo, n'ebyo bye wategeeza, n'amateeka go, n'okukola ebyo byonna, n'okuzimba ennyumba gye ntegekedde ebintu.
20 Dawudi n'agamba ekibiina kyonna nti Kaakano mwebaze Mukama Katonda wammwe. Ekibiina kyonna ne beebaza Mukama Katonda wa bajjajjaabwe, ne bakutama emitwe gyabwe ne basinza Mukama ne kabaka.
21 Ne bawaayo ssaddaaka eri Mukama, ne bawaayo ebiweebwayo ebyokebwa eri Mukama ku lw'okubiri olunaku olwo nga luwedde, ente lukumi n'endiga ennume lukumi, n'abaana b'endiga lukumi n'ebiweebwayo byako ebyokunywa, ne ssaddaaka nnyingi nnyo olwa Isiraeri yenna;
22 ne baliira ne banywera mu maaso ga Mukama ku lunaku olwo ne basanyuka nnyo. Ne bafuula Sulemaani mutabani wa Dawudi kabaka omulundi ogw'okubiri, ne bamufukako amafuta eri Mukama okuba omulangira ne Zadoki okuba kabona.
23 Awo Sulemaani n'atuula ku ntebe ya Mukama nga ye kabaka mu kifo kya Dawudi kitaawe, n'alaba omukisa; Isiraeri yenna ne bamugondera.
24 Abakulu bonna n'abasajja ab'amaanyi era ne batabani ba Dawudi kabaka bonna ne bagondera Sulemaani kabaka.
25 Mukama n'agulumiza nnyo Sulemaani mu maaso ga Isiraeri yenna n'amuwa ekitiibwa eky'obwakabaka ekitalabwanga ku kabaka yenna eyamusooka mu Isiraeri.
26 Era Dawudi mutabani wa Yese yafuga Isiraeri yenna.
27 N'ebiro bye yafugira Isiraeri byali emyaka amakumi ana; yafugira emyaka musanvu e Kebbulooni, era yafugira emyaka asatu mu esatu mu Yerusaalemi.
28 N'afa ng'akaddiye bulungi, ng'ajjudde ennaku n'obugagga n'ekitiibwa. Sulemaani mutabani we n'afuga mu kifo kye.
29 Era ebikolwa bya Dawudi kabaka, ebyasooka n'ebyamalirwako, laba, byawandiikibwa mu bigambo bya Samwiri omulabi ne mu bigambo bya Nasani nabbi ne mu bigambo bya Gaadi omulabi;
30 era n'okufuga kwe kwonna n'amaanyi ge n'ebiro ebyamuyitako ye ne Isiraeri n'amatwale gonna ag'ensi ezo.


text:
Omumyuka wa sipiika wa palamenti Jacob Oulanya, agyewo ekiragiro ekyabadde kiyisiddwa nti bannamawulire abamaze ebbanga mu palamenti bagyamuke.
Ono agamba nti ye tamanyi ngeri kino gyekyatuukiddwako nga nolwekyo tekiriimu nsa.
Palamenti olunaku lweggulo yawandiikidde ebitongole byamawulire nga etegeeza nga bwekisaliddwawo nti abamawulire abagundiridde mu palamenti bagiveemu watekebweyo abantu abalala.
Amyuka sipiika wasaliddewo nga nebannamawulire abagasakira palamenti abatudde enkya yaleero, babadde bawadde abakulira palamenti okutuuka ku baraza ya ssabiti egya nga bamenyewo ekiragiro ekyo oba sikyo bakulya matereke omubadde n’okubatwala mu kkooti.


text:
Ekyabalamuzi
Chapter 5
1 Debola ne Balaki mutabani wa Abinoamu ne balyoka bayimba ku lunaku olwo nti
2 Kubanga abakulembeze baakulembera mu Isiraeri, Kubanga abantu beegabula bokka nga baagala, Mumwebaze Mukama:
3 Muwulire, mmwe bakabaka; mutege amatu, mmwe abalangira; Nze, nze, naayimbira Mukama; Naayimba okutendereza Mukama, Katonda wa Isiraeri.
4 Mukama, bwe wafuluma mu Seyiri, Bwe wava mu nnimiro ya Edomu okutabaala: Ensi n'ekankana, era n'eggulu ne litonnya, Weewaawo, ebire ne bitonnya amazzi.
5 Ensozi ne zikulukutira mu maaso ga Mukama, Weewaawo, era ne Sinaayi oli mu maaso ga Mukama, Katonda wa Isiraeri.
6 Mu mirembe gya Samugali mutabani wa Anasi, Mu mirembe gya Yayeeri, enguudo tezaalimu bantu, Abatambuze ne batambuliranga mu mpenda:
7 Abafuga baggwaawo mu Isiraeri, baggwaawo, Okutuusa nze Debola lwe nnabaawo. Lwe nnabaawo nze omukadde mu Isiraeri.
8 Baalonda bakatonda abaggya; Entalo ne ziryoka zibeera mu miryango: Waalabika engabo oba kitala; Mu basajja bukumi buna mu Isiraeri?
9 Omutima gwange gubalowooza abafuga Isiraeri, Abeegabula bokka mu bantu nga baagala: Mumwebaze Mukama.
10 Mukyogereko, mmwe abeebagala ku ndogoyi enjeru, Mmwe abatuula ku mikeeka emidalize, Nammwe abatambula mu kkubo.
11 Eddoboozi ly'abo abalasa obusaale nga libali wala, mu bifo mwe basenera amazzi, Eyo gye balyatulira ebikolwa bya Mukama eby'obutuukirivu, Ebikolwa bye eby'obutuukirivu ng'afugira mu Isiraeri. Abantu ba Mukama ne balyoka baserengeta ne bagenda ku miryango.
12 Zuukuka, zuukuka, Debola; Zuukuka, zuukuka, yatula oluyimba: Golokoka, Balaki, oyise obusibe bwo nga busibiddwa, ggwe mutabani wa Abinoamu.
13 Ne balyoka baserengeta ekitundu ky'abakungu n'eky'abantu ekyafikkawo; Mukama yanserengetera okulwana n'ab'amaanyi.
14 Mu Efulayimu ne muva abo abalina ekikolo kyabwe mu Amaleki; Nga bakugoberera ggwe, Benyamini, mu bika byo; Mu Makiri (ne muva) abafuga ne baserengeta, Ne mu Zebbulooni abo abakwata omuggo gw'oyo asimba ennyiriri.
15 N'abalangira ba Isakaali baali wamu ne Debola; Nga Isakaali bwe yali, ne Balaki bwe yali bw'atyo; Baafubutuka mu kiwonvu (nga balinnya) mu bigere bye. Awali enzizi za Lewubeeni Waabaawo okuteesa kw'emitima okukulu.
16 Kiki ekyakutuuza mu bisibo byo eby'endiga, Okuwulira endere ze bafuuyira ebisibo? Awali enzizi za Lewubeeni Waabaawo okuteesa kw'emitima okukulu.
17 Gireyaadi yabeera emitala wa Yoludaani: Ne Ddaani ekyamusigaza mu byombo kiki? Aseri n'atuula ng'asirika ku mwalo gw'ennyanja, N'abeera awali ebikono bye.
18 Zebbulooni be bantu abaagabula obulamu bwabwe okutuusa okufa, Ne Nafutaali, mu bifo ebigulumivu eby'olutalo.
19 Bakabaka bajja ne balwana; Awo nga lwe baalwana bakabaka ba Kanani, Mu Taanaki ku mazzi ga Megiddo: Tebaagoba magoba ga bintu.
20 Ab'omu ggulu baalwana, Emmunyeenye mu ŋŋendo zaazo zaalwana ne Sisera.
21 Omugga Kisoni gwabatwalira ddala, Omugga ogwo ogw'edda, omugga Kisoni. Ggwe obulamu bwange, tambula n'amaanyi:
22 Ebinuulo by'embalaasi ne biryoka bisambirira Olw'okubuuka, olw'okubuuka kw'ensolo zaabwe ez'amaanyi.
23 Mukolimire Merozi, bw'ayogera malayika wa Mukama, Mukolimire nnyo abaatuula omwo; Kubanga tebadduukirira Mukama, Tebadduukirira Mukama awali ab'amaanyi.
24 Aliba n'omukisa Yayeeri okusinga abakazi, Mukazi wa Keberi Omukeeni: Aliba n'omukisa okusinga abakazi mu weema:
25 Yasaba amazzi, n'amuwa amata; N'amuleetera omuzigo mu kibya eky’ekikungu.
26 Yakwasa omukono enkondo, Yakwasa omukono gwe ogwa ddyo ennyondo ey'omukozi; N'akubya Sisera ennyondo, yakomerera omutwe, Weewaawo, yamufumita ekyenyi n’amuyisaamu.
27 Ku bigere bye n'akutama n’agwa n'agalamira: Ku bigere bye n'akutama n'agwa: We yakutamira we yagwira ddala ng'afudde.
28 Mu ddirisa yatunuulira n'ayogerera waggulu, Nnyina Sisera yayogerera waggulu mu ddirisa Nti Ekirwisizza eggaali lye okujja kiki? Ebisinde by'eggaali lye ekibirabiriza kiki?
29 Abakyala be ab'amagezi ne bamuddamu, Weewaawo, ne yeddamu yekka nti
30 Tebalabye munyago, tebagugerese? Buli musajja omuwala, abawala babiri; Sisera omunyago ogw'amabala amangi, Omunyago ogw'amabala amangi amadalize, Amabala amangi amadalize eruuyi n'eruuyi, ku nsingo z'omunyago?
31 Bwe batyo bazikirirenga abalabe bo bonna, ai Mukama: Naye abo bonna abamwagala babe ng'enjuba bw'evaayo mu maanyi gaayo. Ensi n'ewummulira emyaka amakumi ana.


text:
Oruganikyo 65: Obukama Bubaganizibwamu
NOMANYA habwaki omusaija onu nataguramu ekijwaro kye? Yahwe nukwo akaba omugambire kukora. Omusaija onu nuwe Ahiya, omurangi wa Ruhanga. Nomanya omurangi nuwe oha? Nuwe muntu Ruhanga arukugambira ebintu ebirukugenda kubaho omumaiso.
Ahiya hanu akaba nabaza na Yeroboamu. Yeroboamu akaba ali omu ha basaija Sulemani abakaba ataire ha mulimu gw’okwombeka. Ahiya obu yaitiraine Yeroboamu hanu omu muhanda, Ahiya akakora ekintu ky’okuhuniriza. Akajuramu ekijwaro kye ekihyaka yakitaguramu ebicweka 12 yagambira Yeroboamu ati: ‘Twara ebicweka 10.’ Nomanya habwaki Ahiya yahaire Yeroboamu abicweka 10?
Ahiya akasoborra Yeroboamu ngu: Yahwe akaba nagenda kwiha obukama hali Sulemani. Akagamba ngu Yahwe akaba nagenda kuha Yeroboamu enganda 10. Kinu kikaba nikimanyisa ngu mutabani wa Sulemani Rehoboamu akaba nagya kusigaza enganda ibiri zonka ez’okulema.
Sulemani obu yahulire eki Ahiya agambiire Yeroboamu, akabihirwa muno. Akalengaho n’okwita Yeroboamu. Kyonka Yeroboamu akairukira omu Misiri. Hanyuma, Sulemani akafa. Akaba alemiire emyaka 40, baitu mutabani we Rehoboamu nuwe yafookere omukama. Yeroboamu obu yahuliire ngu Sulemani akaba afiire, akagaruka omu Isareri.
Rehoboamu akaba atali mukama murungi. Akaba nalema abantu kubi muno n’okukira na ise Sulemani. Yeroboamu n’abamu h’abantu abakuru bakagendera Omukama Rehobamu kumusaba kulema abantu kurungi. Baitu Rehoboamu atabahulirize. Akafookera kimu mubi n’okukira okubanza. Abantu bakafoora Yeroboamu kuba mukama w’enganda 10, baitu abantu ab’enganda ibiri eza Benyamini na Yuda bakasigaza Rehoboamu nk’omukama wabu.
Yeroboamu akaba atarukugonza abantu be kugenda Yerusalemu okuramya Yahwe omu yekaru. Nukwo kubakorra enyana za zabbu ibiri kandi n’abantu ab’enganda 10 batandika kuziramya. Nahabwekyo ensi yoona ekaijura obucwi bw’ebiragiro n’iraro.
Hakabaho n’emitalibaine mubukama bw’enganda ibiri. Hatakahoireho emyaka etaano okuruga Rehoboamu afooka omukama, omukama wa Misiri akaramagira Yerusalemu. Yatwara ebintu byona eby’omugaso ebyabaire omulyahurro lya yekaru ya Yahwe. Yekaru ekeyongera kusisana nkoku ekaba ey’ombekerwe okumara akasumi kake.
1 Bakama 11:26-43; 12:1-33; 14:21-31.
Ebikaguzo
- Amabara g’abasaija babiri abemeriire omukisisani nigo gaha, kandi baali bantu bamulingo ki?
- Kiki Ahija eki yakozire orugoye orwakaba ajwaire, kandi kikaba nikimanyisa ki?
- Sulemani akalengaho kukora ki Yeroboamu?
- Habwaki abantu baafoire Yeroboamu kuba omukama hali enganda ikumi?
- Habwaki Yeroboamu yakozire enyana ze zabbu ibiri, kandi hanyuma kiki ekyabaireho omu nsi?
- Kiki ekyabaireho ha bukama obw’enganda ibiri hamu na yekaru ya Yahwe eyekaba eri mu Yerusalemu?
Ebikaguzo ebindi
- Soma 1 Bakama 11:26-43.
Yeroboamu akaba ali muntu wa mulingo ki kandi Ruhanga akamuraganiza ki kakuba yahulire ebiragiro bye? (1 Bakam. 11:28, 38)
- Soma 1 Bakama 12:1-33.
Kusigikirra ha kyokurorraho ekya Rekoboamu ekibi, kiki abazaire hamu n’abagurusi b’ekitebe eki basobora kwega ha bikwatiraine n’okukozesa kubi obusobozi? (1 Bakam. 12:13; Mug. 7:7; 1 Pet. 5:2, 3)
Abasigazi ab’ebiro binu baine kuhindukira oha kutunga okuhaburwa okw’amananu obu barukuba baine ebyokucwamu ebikuru? (1 Bakam. 12:6, 7; Nfu. 1:8, 9; 2 Tim. 3:16, 17; Baheb. 13:7)
Kiki ekyaletiire Yeroboamu okutaho ebiikaro bibiri eby’okuramizamu enyana ez’ezabbu, kandi kinu kikoleka kita obutaikiririza mu Yahwe? (1 Bakam. 11:37; 12:26-28)
Noha ayayebembiire abantu ab’obukama obw’enganda ikumi mu kuhyemera okuramya okw’amananu? (1 Bakam. 12:32, 33)


text:
Zabbuli
Chapter 81
1 Muyimbirenga waggulu Katonda amaanyi gaffe: Muleetenga eddoboozi ery'essanyu eri Katonda wa Yakobo.
2 Mwanukulenga oluyimba, muleetenga ekitaasa, Ennanga ennungi era n'amadinda.
3 Mufuuwenga ekkondeere omwezi nga kye gujje guboneke, Omwezi nga gwa ggabogabo, ku lunaku lwaffe olutukuvu olw'embaga.
4 Kubanga eryo lye tteeka eri Isiraeri, Ekiragiro kya Katonda wa Yakobo.
5 Yakiteeka mu Yusufu okuba obujulirwa, Bwe yabuna ensi y'e Misiri: Gye nnawuulira olulimi lwe ssaamanya.
6 N'aggya ekibegabega kye ku mugugu; Engalo ze ne zisumattulwa mu bibbo.
7 Wakoowoola bwe wali mu nnaku, nange ne nkuwonya; Ne nkuddiramu mu kifo eky'ekyama eky'okubwatuka: Nakukemera ku mazzi ag'e Meriba. (Seera)
8 Muwulire, mmwe abantu bange, nange naabategeeza: Ggwe Isiraeri, singa okkiriza okumpulira!
9 Temuubenga katonda munnaggwanga mu ggwe; So toosinzenga katonda munnaggwanga yenna.
10 Nze Mukama Katonda wo, Eyakuggya mu nsi y'e Misiri: Yasama nnyo akamwa ko, nange naakajjuza.
11 Naye abantu bange tebaawulira ddoboozi lyange; So Isiraeri teyanjagala n'akatono.
12 Nange ne mbaleka okugoberera obukakanyavu bw'omutima gwabwe, Batambulirenga mu kuteesa kwabwe bo.
13 Singa abantu bange bakkiriza okumpulira, Singa Isiraeri akkiriza okutambulira mu makubo gange!
14 Nandiwangudde mangu abalabe baabwe, Nandikyusizza omukono gwange ku abo abalwana nabo.
15 Abakyawa Mukama bandimujeemulukukidde: Naye ekiseera kyabwe kyandibadde kya mirembe gyonna.
16 Era yandibaliisizza n'obugimu obw'eŋŋaano: Era nandikukkusizza n'omubisi gw'enjuki oguva mu jjinja.


text:
Yobu Job
Chapter 41
1 Oyinza okuggyangamu egoonya n'eddobo? Oba okunyigirizanga olulimi lwayo n'omugwa?
2 Oyinza okuyingizanga omugwa mu nnyindo zaayo? Oba okuwummulanga oluba lwayo n'eddobo?
3 Eneekwegayiriranga ebigambo bingi? Oba eneekugambanga ebigambo ebigonvu?
4 Eneeragaananga endagaano naawe, Ogitwalenga okuba omuddu emirembe gyonna?
5 Onoozannyanga nayo nga bw'ozannya n'ennyonyi? Oba onoogisibiranga abawala bo?
6 Ebibiina eby'abavubi binaagifuulanga obuguzi? Banaagigabaniranga mu basuubuzi?
7 Oyinza okujjuzanga eddiba lyayo ebyuma ebiriko amalobo, Oba omutwe gwayo emiwunda egiswaga ebyennyanja?
8 Giteekeko omukono gwo; Jjukira olutalo olemenga okweyongera okukola bw'otyo.
9 Laba, essuubi lyayo lya bwereere: Omuntu taakeŋŋentererwenga bw'agiraba obulabi?
10 Tewali mukambwe bw'atyo n'okwaŋŋanga n'ayaŋŋanga okugisaggula: Kale aluwa oyo ayinza okuyimirira mu maaso gange?
11 Ani eyasooka okumpa, nze mmusasule? Byonna ebiri wansi w'eggulu lyonna byange.
12 Siisirike olw'amagulu gaayo, Newakubadde amaanyi gaayo amangi, newakubadde okugattibwa kwayo okulungi.
13 Ani ayinza okugyambula ekyambalo kyayo eky'okungulu? Ani anaatuuka munda w'enkoba zaayo ebbiri?
14 Ani ayinza okuggulawo enzigi ez'amaaso gaayo? Entiisa yeetoolodde amannyo gaayo.
15 Amagamba gaayo ag'amaanyi ge malala gaayo, Nga gasibaganye ng'akabonero bwe kanyweza.
16 Erimu lyegatta n'ery'okubiri bwe lityo N'okuyinza empewo ne zitayinza kuyita wakati waago.
17 Geegasse gokka na gokka; Gakwatagana ne gatayinzika kwawulibwa.
18 Okwasimula kwayo kumyansaamu omusana, N'amaaso gaayo gafaanana ebikowe eby'enkya.
19 Mu kamwa kaayo muva emimuli egyaka, N'ensasi ez'omuliro zibuuka okuvaamu.
20 Mu nnyindo zaayo muva omukka, Ng'ogw'entamu etokota n'ogw'ebitoogo ebiggya.
21 Omukka gwayo gwasa amanda, Era omuliro guva mu kamwa kaayo.
22 Mu nsingo yaayo mubeera amaanyi, N'entiisa ezinira mu maaso gaayo.
23 Emiwula gy'ennyama yaayo gyegasse: Ginywerera ku yo: tegiyinza kusagaasagana.
24 Omutima gwayo guguma ng'ejjinja; Weewaawo, guguma ng'olubengo.
25 Bw'eyimuka ab'amaanyi batya: Olw'okwekanga nga baliko eddalu.
26 Bwe bagisimbako ekitala, tekiriiko kye kiyinza kukola; Newakubadde effumu newakubadde omuwunda newakubadde akasaale akasongovu.
27 Ebyuma ebiyita bisasiro, N'ebikomo miti mivundu.
28 Akasaale tekayinza kugiddusa: Amayinja agavuumuulibwa gafuuka ebiti eri yo.
29 Endoddo ziyitibwa ng'ebiti: Esekerera okuwulukuka kw'akasaale.
30 Ebitundu byayo ebya wansi biriŋŋanga engyo eziriko obwogi: Eteeka ng'eggaali ewuula ku bitosi.
31 Etokosa ennyanja ng'entamu: Efaananya ennyanja amafuta.
32 Emasamasisa ekkubo ennyuma waayo; Obuziba wandibulowoozezza okuba n'envi.
33 Tewali ekigyenkana ku nsi, Ekolebwa obutabaamu kutya.
34 Etunuulira buli kintu ekigulumivu: Ye kabaka w'abaana bonna ab'amalala.


text:
Yobu
Chapter 11
1 Awo Zofali Omunaamasi n'addamu n'ayogera nti
2 Olufulube lw'ebigambo terugwana kuluddamu? N'omuntu omwogeziyogezi agwana okumuwa obutuukirivu?
3 Okwenyumiriza kwo kwandisirisizza abantu? Era bw'oduula, tewaabeewo anaakukwasa ensonyi?
4 Kubanga oyogera nti Okuyigiriza kwange kulongoofu, Nange ndi mulungi mu maaso go.
5 Naye Katonda singa ayogedde, N'ayasamya emimwa gye eri ggwe:
6 Era singa akwolesezza ebyama eby'amagezi, Nga ga ngeri nnyingi mu kukola okw'amaanyi! Kale tegeera Katonda ng'akutaatira so si ng'obutali butuukirivu bwo bwe bwasaanira.
7 Oyinza okulaba Katonda olw'okunoonya? Oyinza okulaba Omuyinza w'ebintu byonna n'omumalayo?
8 Kyenkana eggulu obugulumivu; oyinza kukola ki? Kisinga amagombe okugenda wansi; oyinza kumanya ki?
9 Ekigero kyakwo kisinga ensi obuwanvu, Era kisinga ennyanja obugazi:
10 Bw'anaayitamu n'asiba abantu, N'abayita okujja okusalirwa omusango, kale ani ayinza okumuziyiza?
11 Kubanga amanyi abantu abataliiko kye bagasa: Era alaba n'obutali butuukirivu newakubadde nga tabulowooza.
12 Naye omuntu ataliiko ky'agasa talina kutegeera, Weewaawo, abantu bazaalibwa ng'omwana w'entulege.
13 Bw'onooteekateekanga obulungi omutima gwo, N'ogololanga emikono gyo eri ye;
14 Obujeemu oba nga buli mu mukono gwo, buteekenga wala, So n'obutali butuukirivu bulemenga okubeera mu weema zo;
15 Kale toolemenga kuyimusa maaso go awatali bbala; Weewaawo, onootereeranga so tootyenga:
16 Kubanga oneerabiranga ennaku ze walaba; Onoozijjukiranga ng’amazzi agayiseewo:
17 N'obulamu bwo bunaatangalanga okusinga ettuntu; Newakubadde nga waliwo ekizikiza, bunaabanga ng’obw'enkya.
18 Naawe onoobanga mirembe, kubanga essuubi weeriri; Weewaawo, onoomagamaganga n'owummula mirembe.
19 Era onoogalamiranga so tewaabenga anaakutiisanga; Weewaawo, bangi abanaakwegayiriranga.
20 Naye amaaso g'ababi ganaggwangawo, N’obuddukiro bunaababulanga, N'essuubi lyabwe linaabanga kuta mukka.


text:
Bya SAMSON SSEMAKADDE
Kara FC 2-3 Katwe Fox
ABAZANNYI ba Kara FC bagaanyi okujaganyiza ggoolo ze bateebye nga bagamba nti tebalina budde bwa kwonoona.
Bino byabadde ku kisaawe ky’e Katwe nga battunka ne Fox Livers mu mupira gwa Katwe II Youth League.
Fox Livers yakulembedde ne ggoolo bbiri, olwo Kara FC ne yeerwanako era bwe yateebye ggoolo esooka tebaajaganyizza, ne banoonyezaawo endala.
Bateebye eyookubiri ne banoonya ey’obuwanguzi ekitaasobose, oluvannyuma lwa Fox Livers okuteeba eyookusatu n’eddayo ng’ejaganya.


text:
2 Samwiri
Chapter 24
1 Awo obusungu ne bumukwata nate Mukama eri Isiraeri, n'abaweerera Dawudi ng'ayogera nti Genda obale Isiraeri ne Yuda.
2 Awo kabaka n'agamba Yowaabu omukulu w'eggye eyali naye nti Genda nno oyiteeyite mu bika bya Isiraeri byonna, okuva e Ddaani okutuuka e Beeruseba, mubale abantu ntegeere omuwendo gw'abantu.
3 Yowaabu n'agamba kabaka nti Mukama Katonda wo ayongere nno ku bantu, bwe benkana obungi, emirundi kikumi, n'amaaso ga mukama wange kabaka gakirabe: naye mukama wange kabaka lwaki okusanyukira ekigambo ekyo?
4 Naye ekigambo kya kabaka ne kisinga Yowaabu n'abakulu b'eggye. Yowaabu n'abakulu b'eggye ne bava mu maaso ga kabaka okubala abantu ba Isiraeri.
5 Ne basomoka Yoludaani ne basiisira mu Aloweri, ku luuyi olwa ddyo olw'ekibuga ekiri mu kiwonvu kya Gaadi n'okutuuka e Yazeri:
6 ne balyoka batuuka e Gireyaadi ne mu nsi ey'e Tatimukodusi; ne batuuka e Dani-yaani ne beetooloola okutuuka e Sidoni,
7 ne batuuka ku kigo eky'e Ttuulo, ne mu bibuga byonna eby'Abakiivi n'eby'Abakanani: ne bamalira ku bukiika obwa ddyo obwa Yuda e Beeruseba.
8 Awo bwe baamala okuyitaayita mu nsi yonna, ne bajja e Yerusaalemi emyezi mwenda ko ennaku abiri nga giyiseewo.
9 Yowaabu n'awa kabaka omuwendo gw'abantu gwe babaze: era waaliwo mu Isiraeri abasajja abazira obusiriivu munaana abaasowolanga ebitala; n'abasajja ba Yuda baali abasajja obusiriivu butaano.
10 Awo omwoyo ne guluma Dawudi bwe yamala okubala abantu. Dawudi n'agamba Mukama nti Nnyonoonye nnyo olw'ekyo kye nkoze: naye kaakano, ai Mukama, nkwegayiridde, ggyawo obutali butuukirivu bw'omuddu wo; kubanga nkoze eby'obusirusiru bungi nnyo.
11 Awo Dawudi bwe yagolokoka enkya, ekigambo kya Mukama ne kijjira nnabbi Gaadi, omulabi wa Dawudi, ng'ayogera nti
12 Genda ogambe Dawudi nti Bw'atyo bw'ayogera Mukama nti Nkuteekeddewo bino bisatu; weerobozeeko ekimu nkukikole.
13 Awo Gaadi n'ajja eri Dawudi n'amubuulira n'amugamba nti Emyaka egy'enjala musanvu girikujjira mu nsi yo? Oba oliddukira emyezi esatu mu maaso g'abalabe bo, bo nga bakuyigganya? oba walibaawo ennaku ssatu eza kawumpuli mu nsi yo? teesa nno olowooze bwe mba mmuddamu oyo antumye.
14 Awo Dawudi n'agamba Gaadi nti Nsobeddwa nnyo: tugwe nno mu mukono gwa Mukama; kubanga okusaasira kwe kungi: ne ssigwa mu mukono gwa bantu.
15 Awo Mukama n'aleeta kawumpuli ku Isiraeri okuva enkya okutuuka mu biro ebyateekebwawo: awo ku bantu ne kufaako abasajja obukumi musanvu okuva e Ddaani okutuuka e Beeruseba.
16 Awo malayika bwe yagolola omukono gwe eri Yerusaalemi okukizikiriza, Mukama ne yejjusa ekibi, n'agamba malayika eyazikiriza abantu nti Kinaamala; zzaayo kaakano omukono gwo. Era malayika wa Mukama yali ku gguuliro lya Alawuna Omuyebusi.
17 Awo Dawudi n'agamba Mukama bwe yalaba malayika eyalwaza abantu n'ayogera nti Laba, nze nnyonoonye, era nze nkoze eby'obubambaavu: naye endiga zino, bakoze ki bo? nkwegayiridde, omukono gwo gulwane nange n'ennyumba ya kitange.
18 Awo Gaadi n'ajja eri Dawudi ku lunaku olwo n'amugamba nti Yambuka ozimbire Mukama ekyoto mu gguuliro lya Alawuna Omuyebusi.
19 Awo Dawudi n'ayambuka nga Gaadi bwe yayogera nga Mukama bwe yalagira.
20 Awo Alawuna n'atunula n'alaba kabaka n'abaddu be nga bajja nga bamusemberera: Alawuna n'afuluma n'avuunama amaaso ge mu maaso ga kabaka.
21 Awo Alawuna n'ayogera nti Mukama wange kabaka ajjiridde ki eri omuddu we? Dawudi n'ayogera nti Okugulaana naawe egguuliro; okuzimbira Mukama ekyoto, kawumpuli aziyizibwe mu bantu.
22 Alawuna n'agamba Dawudi nti Mukama wange kabaka atwale aweeyo by'anaasiima byonna: laba, ente ez'ekiweebwayo ekyokebwa, n'ebintu ebiwuula n'amatandiiko g'ente okuba enku:
23 bino byonna, ai kabaka, Alawuna abiwa kabaka. Alawuna n'agamba kabaka nti Mukama Katonda wo akukkirize.
24 Kabaka n'agamba Alawuna nti Nedda; naye n'aligulaana naawe n'ebintu; so siiweeyo ebiweebwayo ebyokebwa eri Mukama Katonda wange ebitanzitidde byange. Awo Dawudi n'agula egguuliro n'ente ne sekeri eza ffeeza ataano.
25 Awo Dawudi n'azimbira eyo ekyoto eri Mukama, n'awaayo ebiweebwayo ebyokebwa n'ebiweebwayo olw'emirembe. Awo Mukama ne yeegayiririrwa ensi, kawumpuli n'aziyizibwa mu Isiraeri.


text:
i
Chapter 2
1 Bw'ati bw'ayogera Mukama nti Olw'ebyonoono bya Mowaabu bisatu, weewaawo, olw'ebina, sirikyusa kubonerezebwa kwakyo; kubanga yayokya amagumba ga kabaka wa Edomu n'agafuula evvu:
2 naye ndiweereza omuliro ku Mowaabu, era gulyokya amayumba ag'e Keriyoosi; era Mowaabu alifa, nga basasamala nga baleekaana nga bafuuwa ekkondeere:
3 era ndimalawo omulamuzi okuva wakati mu kyo, era ndittira abakungu baamu bonna wamu naye, bw'ayogera Mukama.
4 Bw'ati bw'ayogera Mukama nti Olw'ebyonoono bya Yuda bisatu, weewaawo, olw'ebina, sirikyusa kubonerezebwa kwe okumuvaako; kubanga bagaanyi amateeka ga Mukama, so tebakutte biragiro bye, n'eby'obulimba byabwe bibawabizza, bajjajjaabwe bye baagobereranga mu kutambuia kwabwe:
5 naye ndiweereza omuliro ku Yuda, era gulyokya amayumba ag'e Yerusaalemi.
6 Bw'ati bw'ayogera Mukama nti Olw'ebyonoono bya Isiraeri bisatu, weewaawo, olw'ebina, siiikyusa kubonerezebwa kwe okumuvaako; kubanga batunze omutuukirivu olw'effeeza n'eyeetaaga olw'omugogo gw'engatto:
7 abawankirawankira enfuufu ey'oku nsi ey'oku mutwe gw'abaavu, ne bakyamya olugendo olw'abawombeefu: n'omusajja ne kitaawe baliyingira eri omuwala omu, okwonoona erinnya lyange ettukuvu:
8 era bagalamira ku mabbali ga buli kyoto ku ngoye ze basingirwa, ne mu nnyumba ya Katonda waabwe mwe banywera omwenge gw'abo be batanze.
9 Era naye nazikiriza Omwamoli mu mberi yaabwe, obuwanvu bwe bwali ng'obuwanvu obw'emivule, era yali wa maanyi ng'emyera; era naye nazikiriza ebibala bye engulu n'emmizi gye wansi.
10 Era nabalinnyisa nga mbaggya mu nsi y'e Misiri ne mbaluŋŋamiza emyaka amakumi ana mu ddungu, okulya ensi ey'Omwamoli.
11 Ne ngolokosa ku batabani bammwe okuba bannabbi, ne ku balenzi bammwe okuba Abawonge. Si bwe kiri bwe kityo, ai mmwe abaana ba Isiraeri? bw'ayogera Mukama.
12 Naye ne muwa Abawonge omwenge okunywa; ne mulagira bannabbi nga mwogera nti Temulagula.
13 Laba, ndibanyigiriza mu kifo kyammwe, ng'eggaali erijjudde ebinywa bwe linyigiriza.
14 Awo okudduka kulibula ow'embiro, so n'ow'amaanyi talyongera maanyi ge, so n'omuzira talyewonya:
15 so n'oyo akwata omutego taliyimirira; era n'omuddusi w'embiro talyewonya wadde n'oyo eyeebagala embalaasi talyewonya:
16 n'oyo alina obugumu mu b'amaanyi alidduka ng'ali bwereere ku lunaku olwo, bw'ayogera Mukama.


text:
Zekkaliya
Chapter 9
1 Omugugu gw'ekigambo kya Mukama ku nsi ya Kadulaki, ne Ddamasiko kiriba kiwummula kyagwo; kubanga eriiso ly'abantu n'ery'ebika byonna ebya Isiraeri: eri Mukama;
2 era ne Kamasi ekiriraanye nakyo: Ttuulo ne Sidoni, kubanga kya magezi mangi nnyo. Ne Ttuulo kyezimbira ekigo ne kituuma ffeeza ng'enfuufu n'ezaabu ennungi ng'ebitoomi eby'omu nguudo.
3 Ne Ttuulo kyezimbira ekigo ne kituuma ffeeza ng'enfuufu n'ezaabu nnungi ng'ebitoomi eby'omu nguudo.
4 Laba, Mukama alikigoba mu byakyo, alikuba amaanyi gaakyo ku nnyanja; era kiryokebwa omuliro.
5 Asukulooni kiriraba kiritya; era ne Gaza, nakyo kirirumwa nnyo; ne Ekuloni, kubanga okusuubira kwakyo kuliswala; ne kabaka alibula nu Gaza, era ne Asukulooni tekiribaamu bantu.
6 Omwana omwebolereze alibeera mu Asudodi, era Abafirisuuti ndibaloga amalala.
7 Era ndiggyamu omusaayi mu kamwa ke n'emizizo gye wakati w'amannyo ge; naye anaabanga kitundu ekirisigalawo eri Katonda waffe; naye anaabeeranga ng'omukungu mu Yuda, ne Ekuloni nga Omuyebusi.
8 Nange naasiisiranga awali ennyumba yange mu maaso g'eggye, omuntu alemenga okuyitawo newakubadde okuddayo; so tewaabenga mujoozi nate aliyita wakati mu bo; kubanga kaakano ndabye n'amaaso gange.
9 Sanyuka nnyo, ggwe omuwala wa Sayuuni: yogerera waggulu, ggwe omuwala wa Yerusaalemi; laba, kabaka wo ajja gy'oli; ye mutuukirivu era alina obulokozi; muwombeefu era nga yeebagadde endogoyi, n'akayana omwana gw'endogoyi.
10 Era Efulayimu ndimuggyako eggaali, ne Yerusaalemi ndikiggyako embalaasi n'omutego ogw'olutalo guliggibwako; era oyo aligabulira amawanga emirembe; n'okufuga kwe kuliva ku nnyanja okutuuka ku nnyanja, era kuliva ku Mugga okutuuka ku nkomerero z'ensi.
11 Era naawe, olw'omusaayi ogw'endagaano yo, nziyeemu abasibe bo mu bunnya omutali mazzi.
12 Mukyukire ekigo, mmwe abasibe abalina essuubi; ku lunaku lwa leero mbuulira: nti ndikuddiza emirundi ebiri.
13 Kubanga nneewetedde Yuda: omutego ngujjuzizza Efulayimu; nange ndiyina abaana bo, ggwe Sayuuni, n'abaana bo, ggwe Obuyonaani, era ndikufuula ng'ekitala eky'omuzira.
14 Era Mukama alirabika waggulu gye bali, n'akasaale ke kalivaayo ng'enjota; era Mukama Katonda alifuuwa akagombe, era aligenda ne kikuŋŋunta ow'obukiika obwa ddyo.
15 Mukama w'eggye alibazibira; nabo balirya balirinnya ku mayinja ag'envuumuulo; balinywa balikaayana ng'ab'omwenge; era balijjula ng'ebibya, ng'ensonda ez'ekyoto.
16 Era Mukama Katonda waabwe alibalokola ku lunaku luli ng'ekisibo ky'abantu be; kuba baliba ng'amayinja ag'engule, agayimusibwa waggulu ku nsi ye.
17 Kubanga obulungi bwe so nga bungi, okuwooma kwe so nga kungi! Eŋŋaano erinyiriza abavukuba, n'omwenge omusu gulinyiriza abawala.


text:
2 Samwiri
Chapter 16
1 Awo Dawudi bwe yali ng'ayise ku ntikko awayambukirwa ebbanga ttono, laba, Ziba omuddu wa Mefibosesi n'asisinkana naye ng'alina endogoyi bbiri eziriko amatandiiko, nga zeetisse emigaati ebikumi bibiri n'ebirimba eby'eza bbibu enkalu kikumi, n'eby'ebibala eby'ekyeya kikumi, n'ekita ky'omwenge.
2 Kabaka n'agamba Ziba nti Bino amakulu gaabyo ki? Ziba n'ayogera nti Endogoyi za ba mu nnyumba ya kabaka okwebagalanga; n'emigaati n'ebibala eby'ekyeya bya balenzi okulya; n'omwenge abaliyongobera mu ddungu banywe.
3 Kabaka n'ayogera nti N'omwana wa mukama wo ali ludda wa? Ziba n'agamba kabaka nti Laba, abeera e Yerusaalemi: kubanga ayogedde nti Leero ennyumba ya Isiraeri erinziriza obwakabaka bwa kitange.
4 Awo kabaka n'agamba Ziba nti Laba, ebya Mefibosesi byonna bibyo. Ziba n'ayogera nti Neeyanze; ŋŋanje mu maaso go, mukama wange, ai kabaka.
5 Awo kabaka Dawudi bwe yatuuka e Bakulimu, laba, ne mufuluma omwo omusajja ow'oku nda y'ennyumba ya Sawulo, erinnya lye Simeeyi, mutabani wa Gera: n'afuluma n'ajja, n'akolima ng'ajja ng'akolima.
6 N'akasuukirira Dawudi amayinja n'abaddu bonna aba kabaka Dawudi: n'abantu bonna n'abasajja bonna ab'amaanyi baali ku mukono gwe ogwa ddyo ne ku gwa kkono.
7 Awo Simeeyi n'ayogera bw'atyo bwe yakolima nti Vaawo; vaawo, ggwe omusajja ow'omusaayi, era omusajja wa Beriali:
8 Mukama azzizza ku ggwe omusaayi gwonna ogw'ennyumba ya Sawulo, mu kifo kye mw'oyima okufuga; era Mukama awaddeyo obwakabaka mu mukono gwa Abusaalomu mutabani wo: era, laba, oteegeddwa mu lukwe lwo ggwe, kubanga oli musajja wa musaayi.
9 Awo Abisaayi mutabani wa Zeruyiya n'agamba kabaka nti Embwa eno enfu ekinaaba kimukolimizza mukama wange kabaka kiki? nsomoke, nkwegayiridde, mmuggyeko omutwe.
10 Kabaka n'ayogera nti Nfaayo ki eri mmwe, mmwe batabani ba Zeruyiya? Kubanga akolima era kubanga Mukama amugambye nti Kolimira Dawudi; kale anaayogera nti Kiki ekikukozezza bw'otyo?
11 Dawudi n'agamba Abisaayi n'abaddu be bonna nti Laba, mutabani wange eyava mu ntumbwe zange anoonya obulamu bwange: Omubenyamini oyo taasinge nnyo? mumuleke akolime; kubanga Mukama amulagidde.
12 Mpozzi Mukama anaatunuulira ekibi ekinkoleddwa, era Mukama alinsasula obulungi olw'okunkolimira leero.
13 Awo Dawudi n'abasajja be ne batambula mu kkubo: Simeeyi n'ayita ku lusozi okumwolekera, n'akolima ng'agenda, n'amukasuukirira amayinja n'ayiwa enfuufu.
14 Kabaka n'abantu bonna abaali naye ne bajja nga bakooye; n'aweereraweerera eyo.
15 Awo Abusaalomu n'abantu bonna abasajja ba Isisaeri ne bajja e Yerusaalemi ne Akisoferi wamu naye.
16 Awo olwatuuka Kusaayi Omwaluki, mukwano gwa Dawudi, bwe yajja eri Abusaalomu, Kusaayi n'agamba Abusaalomu nti Kabaka abeere omulamu, kabaka abeere omulamu.
17 Abusaalomu n'agamba Kusaayi nti Kino kye kisa kyo eri mukwano gwo? ekyakulobera okugenda ne mukwano gwo kiki?
18 Kusaayi n'agamba Abusaalomu nti Nedda; naye oyo Mukama n'abantu bano n'abasajja ba Isiraeri bonna gwe balonze n'abanga wuwe era n'abeeranga naye.
19 Era nate nandiweerezza ani? sandiweererezza mu maaso g'omwana we? nga bwe nnaweererezanga mu maaso ga kitaawo, bwe ntyo bwe nnaabeeranga mu maaso go.
20 Awo Abusaalomu n'agamba Akisoferi nti Sala amagezi bwe tuba tukola.
21 Akisoferi n'agamba Abusaalomu nti Yingira eri abazaana ba kitaawe b'alese okukuuma ennyumba: awo Isiraeri yenna baliwulira nga kitaawo akutamiddwa: awo emikono gya bonna abali naawe ne giryoka giba n'amaanyi.
22 Awo ne bamutimbira Abusaalomu eweema waggulu ku nnyumba; Abusaalomu n'ayingira eri abazaana ba kitaawe mu maaso ga Isiraeri yenna.
23 N'okuteesa kwa Akisoferi, kwe yateesanga mu biro ebyo, kwabanga ng'omuntu bw'abuuza awali ekigambo kya Katonda: bwe kutyo bwe kwabanga okuteesa kwonna okwa Akisoferi eri Dawudi era n'eri Abusaalomu.


text:
Bya STEVEN MUSOKE
OMUYIMBI Catherine Kusaasira alaze Fred Sserugga amapenzi bw’akubye akaddannyuma n’adda mu ddya lye yali yaddukamu oyinza okugamba nti omukwano gwabwe gwatandise ggulo era gubasiiwa ng’akavunza akato.
Omulabi ng’ayinza okugamba nti ebigambo bya wafuuka bikadde n’enkola ya takisi byonna baali babimusibako busibi si ku kkwaano lye yabadde ayiira Taata Junior.
Baabadde mu kukwata vidiyo y’oluyimba ‘Sonyiwa munno’ lwe yayimbye okwegayirira bba amuddiremu.
Kusaasira ng’atuuse ewa Sserugga yeegayirira bamuddiremu.
Mu luyimba luno Sserugga taata w’abaana be, aliko ekitundu naye ky’ayimba oluvannyuma lw’okuwuliriza ebigambo bya mukyala we (Maama Junior) nga yeegayirira.
Ebimu ku bitundu by’oluyimba luno bigenda bwe biti:
Olwaleero olwaleero, buli mbuzi ku nkondo yaayo, olwaleero olwaleero nzirayo ew’omwami wange. Ah ah mwami sonyiwa.
Sonyiwa munno naawe ddadi ntegedde natondebwa kuba naawe, siriddamu kukulumya bbebi wange.
Nkimanyi wanziggyamu obwesige, ontya, ondaba ng’omutujju bannange ndabye, ono sitaani teyankema bukemi, wabula yampalula buwaluzi laba bye yali andesezza ebyange ebyava eri Katonda he..
Omusajja eyali anjagala bwatyo, abaana baffe abalungi batyo, mazima entuuyo zange amanyi gange ehe sitaani olimba.
Nkusaba kisonyiwo ddadi, Taata Junior sonyiwa nakuyisa bubi nnyo naye byonna mbitadde nkomyewo mwami wange...
Kusaasira n’akamywenyumwenyu oluvannyuma lw’okumuzza mu ddya.
Wabula Sserugga amwanukula ng’alaga obulumi bw’abaddemu ng’amuleseewo n’abaana nti era babadde bamubuuza maama waabwe.
Kusaasira yalekawo bba Sserugga gw’alinamu abaana babiri gye buvuddeko n’abulawo n’omujaasi
Kiwa agambibwa nti ate kati baayawukanye n’addira taata w’abaana be.
Sserugga ng’attottolera Kusaasira abaana bwe babadde bamubuuza nnyaabwe buli olukya.


text:
Bya HAFSWA NANKANKA
BUKEDDE Ku Ssande ku luno atalaaze disitulikiti y’e Mukono mu kaweefube gwe tuliko okunoonya amasomero ga siniya agasinga empisa mu mu buli disitulikiti. Tubuuzizza abazadde abasoba mu 72 ne batubuulira amasomero bo ge balaba agasinga empisa mu disitulikiti eno.
Era n’abasomi baffe nga bayita ku muko gwaffe ogwa Bukedde ku Facebook balonze. Bino gye tugasse ne tufuna olukalala lw’amasomero agalina abayizi abasinga empisa mu Mukono bwe luti:
1. Seeta High School
2. Hilton High School
3. Our Lady Of Africa
4. Mpoma Royal College Mukono
5. Bishop’s Senior School
6. Seroma Christian High
7. Seat Of Wisdom
8. Mount St. Henry’s
9. Mt. St. Mary’s Namagunga
10. Namiryango High School
11. Nile High School
12. Excel SS
13. Mukono High
14. St John SSS
15. Namiryango College
16. St. Stevens SS Dandira Mukono
17. Light College
18. Mukono King’s High School
19. Forest Hill College
20. Mbalala SS
21. Mukono Hillside College
22. St. Joseph’s SS Naggalama
23. St Ann SS Nakifuma
Abasomesa bawadde amagezi
MU lutabaalo luno twabuuzizza abatuuze 72 omuli; Hadija Kibuuka, Lydia Namuteb, Christine Namubiru, Florence Namusisi, Jane Kaye, Remy Nakiyemba, Moses Kasuse, Shamim Nalule, Ivan Baagalana, Penine Zziwa, Ruth Nakayima, Steven Ssennabulya, Milly Bukirwa n’abalala.
BISHOPS SS: Abantu 17 baalonze Bishops Sec School. Bagamba nti abayizi b’essomero lino tebeemanyiiza basomesa nga ne bw’oba muvuzi wa bodaboda n’omusaba okumut¬walako ku bwereere takkiriza.
Ekirala, tebataayaaya mu kibuga nga ne bwe bagobwa fiizi era basigala mu yuni¬foomu zaabwe nga n’ebikalu bakyabikubye bulungi. Baagasseeko nti abaana babassaamu eddiini ate nga y’ensibuko y’empisa.
OUR LADY OF AFRICA
Abantu 11 be baalironze. Bagamba nti eno omuyizi bamubuulirirawo amateeka g’essomero era bw’osobya ogenderawo ewammwe okwewala okwonoona banno. Abasomesa n’abayizi bonna bassa mu bantu ekitiibwa wadde nga tebakumanyi. Beesigamid¬de nnyo ku kutya Katonda mu buli kye bakola.
SEETA HIGH
Abantu 9 be baalironze nga bagam¬ba nti tebataayaaya mu makubo, tebeemanyiza ate tebeematirira ku bantu. Babeera simaati ekiseera kyonna nga bayonjo ddala.
HILTON HIGH - BUKASA
Lyalondeddwa abantu 7 nga bagamba nti abasomesa n’abayizi beetowaze eri abantu. Bagunjufu era tosobola kub¬alaba nga batambula mu kibuga Mu¬kono nga tebakubye kikalu. Abaana babassamu nnyo empisa z’eddiini ate nga kye kikulembera buli kintu.
MT ST HENRY’S NAMAGUNGA
Lino lyalondeddwa abantu 6 abaagambye nti bano abayizi ne bwe kuba kudda ka nga bawummudde, omwana osobola okumugerera ebiseera by’amala mu kkubo era kiba kizibu okuyisaamu wadde eddakiika. Beewa ekitiibwa. Abaana babafugira ku mateeka ga ddiini y’Obukatoliki.
NAMIRYANGO BOYS
5 baalironze nga bagamba nti wadde bano balenzi, balina empisa mu nny¬ambala, mu njogera ne mu nneeyisa.
MT ST. HENRY’S SS
Lyalondeddwa abantu 5 nga bagamba nti abayizi b’eno batya Katonda ate tebaliimu mivuyo gy’abayizi ab¬alenzi nga mu masomero agamu gye bakulembera okwekalakaasa. báma¬somero malala. Bakakkamu ate nga bawuliriza buli muntu k’abe nga si muzadde wa ssomero lyabwe.
UGANDA MARTYRS NAMIRYANGO
Lino lyalondeddwa abantu 4 abaat¬egeezezza nti bambala bulungi, batya Katonda ate bayonjo.
SEROMA SSAbantu 3 be baalironze Seroma. Bagamba; bayonjo, bawuliriza abantu ne bassa mu buli omu ekitiibwa mu ngeri yonna gy’aba azze gye bali.
AMALALA
Nile SS, St. Peters SS, Seeta Compass, Mukono High School ne St. John’s SS bo baalondeddwa omuntu omu omu.
school Kyabakadde
25. Spring Field College Nakifuma
26. Talents College Mukono
27. Memoland College School
28. Mpoma Girls’ School
29. Vision High School Nakifuma
30. Uganda Matrys Namiryango
31. Light College Mukono
32. St. Micheal high school Sonde Mukono
33. Paul Mukasa College Mukono
34. St. Charles Lwanga Bukerere SSS
35. Mukono Pro¬gressive SSS
36. Romasa College
37. St. James SSS Nagojje
38. Crane Hill Bugerere
39. Budinse Memo¬rial schhol.
40. Mukono Parents high school
41. Green Vile SS Takajjunge
42. Bukolooto SS
43. St. Ponsiano SS Ngondwe
44. Kangulumira SS
45. St. Kalemba SS
Hilton High School Bukasa Mukono, omumyuka w’omukulu w’essomero, Ssaalongo Remmie Mauso agamba:
Ku buli ntandikwa y’olusoma tukola olukuhhaana ku lunaku olusooka ne tujjukiza abayizi amateeka g’essomero nga tugabasomera. Kuno tugattako enkuhhaana eza buli Mmande mwe tubategeereza ensonga eziba ziyitidde era ne tunokolayo n’abayizi ababa basobezza n’ebibonerezo bye bafuna ne tubyogerako.
Buli kawungeezi tuba n’okubuulirira okw’enjawulo kwa mitendera esatu omuli; school Chaplain’s office, Currier’s office, ne Academic’s office.
Abayizi beerondamu akakiiko ka bayizi bannaabwe nga bano be bakola nga eriiso lyaffe mu bayizi bano. Okuge-za, bajja ne batubbirako ku kwemulugunya kw’abayizi ne kye baba bategese ekikyamu, ne tukiziyiza mu ngeri yaffe.
Our Lady of Africa School Ddandira, omukulu w’essomero, Ponsiano Ddamulira Tebaddwamu agamba:
Okusingira ddala abaffe bava mu maka agatalina nnyo ssente nga bw’omutuuza n’omubuulirira awuli¬riza n’assa mu nkola ky’omugamba kubanga batya okwonoona ssente z’abazadde baabwe.
Tulina ebibonerezo bye tubawa ebibakkakkanya. Okugeza, waliwo emisango gye tuku¬bonereza mu lujjudde lw’abayizi abali mu ssomero lyonna.
Kino bakitya nnyo era bakyewala nnyo.
Essomero liri ku musingi gwa Bukatoliki ng’abayizi tubateeka mu kifaananyi ekyo nti Omukatoliki takola bw’ati kuba Yesu teyakikolanga.
Tugattako okuleetanga bafaaza ne bababuulirira ku nneeyisa ennungi.
Twogera nnyo n’abazadde baffe ne tubajjukizanga okwogera n’abaana baffe naddala mu luwummula n’okubawa ebyetaago by’essomero mu budde baleme kuwankawanka.
Namiryango Boys’ School, Gerald Muguluma,:
Buli lunaku tubeera ne paleedi y’essaala ng’olugimaliriza abayizi tubawaaayo akagambo ku mpisa. Tuli ku musingi gwa Bukatoliki, kale nga tetunnabaako kintu kyonna kye tukola, tusooka kuku¬lembeza ddiini kuba om-wana atakulidde mu ddiini ne bw’omubuulirira tabaako kimukugira.
Bwe tuba tukuwa ekifo, tukuwa amateeka gaffe n’ogasoma nga w’ototegedde obuuza, oluvannyuma ggwe n’omuzadde mussaako emikono egikakasa nti ddala mugategedde. Bw’okwatibwa oluvannyuma ng’ogamenye obonerezebwa okusinziira ku ky’okoze.
Waliwo n’abayizi abalo¬ndebwa okukwasisa ban¬naabwe empisa nga bano be basooka okukubonereza, omusango bwe gubasukka nga bakuweereza mu ffe ababasingako nga tukukangavvula ngabwe tulabye.
Emisango eminene omuli; okubba, okulwana, okutoloka, okukoppa ekigezo bw’ogikola tukugoberawo oleme
.


text:
OMUSAJJA atunze buli kintu mu nnyumba nga yeekwasa obusongaasonga. Bino mbikooye era ndi mu kaweefube waakutwala taata w’abaana mu mbuga z’amateeka kuba ndaba eddya linfuukidde kizibu.
Nze Patra Anyunya. Mbeera Namuwongo. Nnina taata w’abaana gwe mbadde naye emyaka esatu nga tulinayo n’omwana.
Omusajja ono oluvannyuma lw’okumuzaalira yandaga nti asiimye kuba yanfaako nnyo. Yandaga omukwano ogutagambika n’abaliiwo ne batwegomba.
Naye ennaku zino nnafuuka kikazi oluvannyuma lw’okumuzaalira. Ntuuka n’ekiseera n’endowooza nti omusajja ono yafunayo omukazi omulala?
We twogerera ng’ennyumba mwe tusula esigadde nkalu, ebintu ebisinga abitunze. Bwe mmubuuza gy’abitwala ng’annimba mbu abitwala kubikanika okugeza nga ttivvi.
Bwe nagenze okunoonyereza mu bamakanika gy’amalira ebintu by’omu nnyumba nnakizudde nti abitunda butunzi.
Ssinga mbadde ndaba ssente zino kye zikoze sandiyombye naye amazima bw’amala okubitunda talina kyaleeta waka wabula okukaaba ng’ebizibu bwe bimususseeko era nti obwavu bumumazeeko emirembe.
Nnagenzeeko ewa ssentebe gye nnamuwaabide kyokka naye tannyambye oluvannyuma lw’okuleka omusajjja ono okumunnyonnyola nga bw’atunda ebintu bye bye yeegulira kubanga obwavu bumuluma.
Nteekateeka kugenda ku poliisi ku bakola ku nsonga z’amaka be bayinza okunnyamba ku nsonga eno kuba ebintu wadde ye yabigula naye biyamba ffenna abasula mu nnyumba.


text:
Bya JOSEPH MAKUMBI
POLIISI enunudde abaana ababadde batendekebwa eyaliko omuyekera wa ADF nga yefuude abasomesa eddiini n'ebagiraga obukodyo bw’abadde akozesa okubatendeka.
Abaana abaanunuddwa bali 24 era nga ku bano, kuliko abawala 13 n’abalenzi 11 nga bali wakati w’emyaka 2 (ebiri) ne 15.
Abaana 10 ku 24 abadde batendekebwa mu maka ga Hajati Mariam Huthman Nalumaga omutuuze w’e Mpoma mu ggombolola y’e Nama mu disitulikiti y’e Mukono n’abalala 14 ababadde batendekerwa mu maka ga Sheikh Abdul Rashid Mbaziira, omutuuze w’oku kyalo Bwefulumya e Namawojjolo ku luguudo lw’e Jinja ng'ono yali muyeekera wa ADF kyokka n'asaba ekisonyiwo.
Omwogezi wa poliisi mu ggwanga, Fred Enanga yategeezezza nti abaana baabanunudde oluvannyuma lw’okufuna amawulire nga March 13 nti waliwo Hajati abasomesa eddiini kyokka ng'embeera gy'abasomesezaamu mbi nnyo, basula ku mikeeka wansi, kabuyonjo tebalina nga n’emmere tebalya emala.
Enanga agamba nti, baasitukiddemu ne bagenda mu maka ga Hajati Mariam e Mpoma gye baggye abaana 10 ne babatwala mu nkambi ya poliisi e Nalufeenya kyokka baabadde tebannabatuusa, ne bafuna amawulire amalala ku Sheikh Mbaziira nti naye alina abaana. Baatuuseeyo nga waliyo abaana 14, bonna ne babatwala e Nalufeenya okubaggyako sitaatimenti.
Yagasseeko nti abaana baabalaze obumu ku bukodyo bwe babadde babayigiriza obw'okutoloka singa baba bakwatiddwa, ekintu ekyennyamiza kubanga emyaka gy’abaana gikyali mito nnyo okusomsebwa obukodyo bw’ekijaasi.
Abaana abaanunuddwa kuliko; Halima Shadia Namatovu 5, Habiba Waruba 5, Rahma Nabukeera 5, Fatuma Nakitende 7, Anisha Naiga 7, Janat Nakigozi 7, Halia Nazziwa 8, Rahma Nakigudde 13, Aisha Kasuubo 10, Huda Mirembe 3, Zubayiha Nambaziira 2, Fatuma Muteesi 13, Rabia Nambaziira 15.
Abalala kuliko; Humairi Mbaziira 5, Imran ssekenyi 2, Suman Twakiru 6, Zaidi Mugisha 7, Ukhasha Kabaale 4, Saidi Mbaziira 8, Abdu Yusuf 5, Sudir Abubakar Lukayamuzi 4, Dirisa Ssenyonga 12, Hamza Ssekyanzi 11 ne Mohammed Sserwadda 5.
Enanga yayongeddeko nti ababadde babasomesa okuli Sheikh Mbaziira, Hajati Mariam n’abantu abalala babiri baakwatiddwa era bakyakuumirwa ku poliisi y’e Nalufeenya.


text:
Empapula eziriko enyunzi ezigguka ku Wikipedia:Community Portal
Zino z'empapula eziriko enyunzi ezigguka ku Wikipedia:Community Portal:Laga (50 ezikulembera | 50 eziddako) (20 | 50 | 100 | 250 | 500).
- Wikipedia:Embuga (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Wikipedia:Bot policy (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Wikipedia:Community Portal (← Empapula eziriko enyunzi ezigguka ku luno)
- User:SieBot (← Empapula eziriko enyunzi ezigguka ku luno)
- User:Alexbot (← Empapula eziriko enyunzi ezigguka ku luno)
- Template:Bot (← Empapula eziriko enyunzi ezigguka ku luno)
- User:MastiBot (← Empapula eziriko enyunzi ezigguka ku luno)
- User talk:SpBot (← Empapula eziriko enyunzi ezigguka ku luno)
- User:StigBot (← Empapula eziriko enyunzi ezigguka ku luno)
- User:WikiDreamer Bot (← Empapula eziriko enyunzi ezigguka ku luno)
- User:タチコマ robot (← Empapula eziriko enyunzi ezigguka ku luno)
- User:Ptbotgourou (← Empapula eziriko enyunzi ezigguka ku luno)
- User:DragonBot (← Empapula eziriko enyunzi ezigguka ku luno)
- User:Muro Bot (← Empapula eziriko enyunzi ezigguka ku luno)
- User:Synthebot (← Empapula eziriko enyunzi ezigguka ku luno)
- User:SilvonenBot (← Empapula eziriko enyunzi ezigguka ku luno)
- User:SassoBot (← Empapula eziriko enyunzi ezigguka ku luno)
- User:Rubinbot (← Empapula eziriko enyunzi ezigguka ku luno)
- User:Xqbot (← Empapula eziriko enyunzi ezigguka ku luno)
- User:Idioma-bot (← Empapula eziriko enyunzi ezigguka ku luno)
- User:Chobot (← Empapula eziriko enyunzi ezigguka ku luno)
- User:Luckas-bot (← Empapula eziriko enyunzi ezigguka ku luno)
- User:Almabot (← Empapula eziriko enyunzi ezigguka ku luno)
- User:RoggBot (← Empapula eziriko enyunzi ezigguka ku luno)
- User:Louperibot (← Empapula eziriko enyunzi ezigguka ku luno)
- User:FoxBot (← Empapula eziriko enyunzi ezigguka ku luno)
- User:Jotterbot (← Empapula eziriko enyunzi ezigguka ku luno)
- User:Sahimrobot (← Empapula eziriko enyunzi ezigguka ku luno)
- User:KamikazeBot (← Empapula eziriko enyunzi ezigguka ku luno)
- User:RedBot (← Empapula eziriko enyunzi ezigguka ku luno)
- User:Kgsbot (← Empapula eziriko enyunzi ezigguka ku luno)
- User:ZéroBot (← Empapula eziriko enyunzi ezigguka ku luno)
- User:ChuispastonBot (← Empapula eziriko enyunzi ezigguka ku luno)
- User:TjBot (← Empapula eziriko enyunzi ezigguka ku luno)
- User:Movses-bot (← Empapula eziriko enyunzi ezigguka ku luno)
- User:Manubot (← Empapula eziriko enyunzi ezigguka ku luno)
- User:WikitanvirBot (← Empapula eziriko enyunzi ezigguka ku luno)
- User:EmausBot (← Empapula eziriko enyunzi ezigguka ku luno)
- User:MerlIwBot (← Empapula eziriko enyunzi ezigguka ku luno)
- User:CocuBot (← Empapula eziriko enyunzi ezigguka ku luno)
- User:MagnusA.Bot (← Empapula eziriko enyunzi ezigguka ku luno)
- User:PixelBot (← Empapula eziriko enyunzi ezigguka ku luno)
- User:DEagleBot (← Empapula eziriko enyunzi ezigguka ku luno)
- User:Rezabot (← Empapula eziriko enyunzi ezigguka ku luno)
- User:HiW-Bot (← Empapula eziriko enyunzi ezigguka ku luno)
- User:SebrevBOT (← Empapula eziriko enyunzi ezigguka ku luno)
- User:Vagobot (← Empapula eziriko enyunzi ezigguka ku luno)
- User:Caypartisbot (← Empapula eziriko enyunzi ezigguka ku luno)
- User:Addihockey10 (automated) (← Empapula eziriko enyunzi ezigguka ku luno)
- User:AddihockeyBot (← Empapula eziriko enyunzi ezigguka ku luno)
- User:NjardarBot (← Empapula eziriko enyunzi ezigguka ku luno)
- User:JYBot (← Empapula eziriko enyunzi ezigguka ku luno)
- User:DarafshBot (← Empapula eziriko enyunzi ezigguka ku luno)
- User:AvicBot (← Empapula eziriko enyunzi ezigguka ku luno)
- User:YFdyh-bot (← Empapula eziriko enyunzi ezigguka ku luno)
- User:IluvatarBot (← Empapula eziriko enyunzi ezigguka ku luno)
- User:AvocatoBot (← Empapula eziriko enyunzi ezigguka ku luno)
- User:JackieBot (← Empapula eziriko enyunzi ezigguka ku luno)
- User:JackBot (← Empapula eziriko enyunzi ezigguka ku luno)
- User:ChessBOT (← Empapula eziriko enyunzi ezigguka ku luno)
- User:Fajrbot (← Empapula eziriko enyunzi ezigguka ku luno)
- User:MahdiBot (← Empapula eziriko enyunzi ezigguka ku luno)
- User:Legobot (← Empapula eziriko enyunzi ezigguka ku luno)
- User:KLBot2 (← Empapula eziriko enyunzi ezigguka ku luno)
- User:Patrick87-Bot (← Empapula eziriko enyunzi ezigguka ku luno)
- User:OctraBot (← Empapula eziriko enyunzi ezigguka ku luno)
- Talk:Omuko Ogusooka (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- Wikipedia:Ebibindabinda (lupapula olukutwalabutwazi ku lunnaalwo) (← Empapula eziriko enyunzi ezigguka ku luno)
- User:Legobot/Wikidata/General (← Empapula eziriko enyunzi ezigguka ku luno)


text:
2 Ebyomumirembe
Chapter 23
1 Awo mu mwaka ogw'omusanvu Yekoyaada ne yeenyweza n'alagaanya abaami b'ebikumi, Azaliya mutabani wa Yerokamu ne Isimaeri mutabani wa Yekokanani ne Azaliya mutabani wa Obedi ne Maaseya mutabani wa Adaya ne Erisafaati mutabani wa Zikuli.
2 Awo ne batambulatambula mu Yuda ne bakuŋŋaanya Abaleevi okuva mu bibuga byonna ebya Yuda, n'emitwe gy'ennyumba za bakitaabwe eza Isiraeri, ne bajja e Yerusaalemi.
3 Ekibiina kyonna ne balagaana endagaano ne kabaka mu nnyumba ya Katonda. Awo n'abagamba nti Laba, mutabani wa kabaka anaafuga, nga Mukama bwe yayogera ebya batabani ba Dawudi.
4 Ekigambo kino kye muba mukola: ekitundu kyammwe eky'okusatu abayingira ku ssabbiiti, ku bakabona ne ku Baleevi, banaabanga baggazi ba nzigi;
5 n'ekitundu eky'okusatu banaabanga ku nnyumba ya kabaka; n'ekitundu eky'okusatu banaabanga ku mulyango ogw'omusingi: n'abantu bonna banaabanga mu mpya ez'ennyumba ya Mukama.
6 Naye walemenga okubaawo anaayingira mu nnyumba ya Mukama wabula bakabona n'abo ab'oku Baleevi abaweereza; abo banaayingiranga, kubanga batukuvu: naye abantu bonna banaakwatanga okukuuma kwa Mukama.
7 Era Abaleevi baneetooloolanga kabaka enjuyi zonna, buli muntu ng'akutte ebyokulwanyisa bye mu mukono gwe; n'oyo anaayingiranga mu nnyumba attibwe: era mubenga ne kabaka bw'anaafulumanga era bw'anaayingiranga.
8 Awo Abaleevi ne Yuda yenna ne bakola nga bwe biri Yekoyaada kabona by'alagidde: ne batwala buli muntu abasajja be, ab'okuyingira ku ssabbiiti wamu n'ab'okufuluma ku ssabbiiti; kubanga Yekoyaada kabona teyasiibula mpalo.
9 Awo Yekoyaada kabona n'awa abaami b'ebikumi amafumu n'obugabo n'engabo ebyali ebya kabaka Dawudi, ebyali mu nnyumba ya Katonda.
10 Awo n'assaawo abantu bonna, buli muntu ng'akutte ekyokulwanyisa kye mu mukono gwe, okuva ku luuyi lw'ennyumba olwa ddyo okutuuka ku luuyi lw'ennyumba olwa kkono, okuliraana ekyoto n’ennyumba awali kabaka enjuyi zonna.
11 Awo ne bafulumya omwana wa kabaka ne bamutikkira engule ey'obwakabaka ne bamuwa obujulirwa; ne bamufuula kabaka, Yekoyaada ne batabani be ne bamufukako amafuta; ne boogera nti Kabaka abe mulamu.
12 Awo Asaliya bwe yawulira oluyoogaano lw'abantu, nga baddukana era nga batendereza kabaka, n'ajja eri abantu mu nnyumba ya Mukama:
13 n'atunula, kale, laba, kabaka ng'ayimiridde awali empagi ye awayingirirwa, n'abaami n'amakondeere nga baliraanye kabaka; n'abantu bonna ab'ensi eyo ne basanyuka ne bafuuwa amakondeere; era n'abayimbi nabo ne bakuba ebintu ebivuga ne baleetereza oluyimba olw'okutendereza. Awo Asaliya n'ayuza ebyambalo bye n'ayogera nti Bujeemu, bujeemu.
14 Awo Yekoyaada kabona n'afulumya abaami b'ebikumi abaateekebwawo ku ggye, n'abagamba nti Mumufulumye wakati w'ennyiriri; n'oyo anaamugoberera attibwe n'ekitala; kubanga kabona yayogera nti Temumuttira mu nnyumba ya Mukama.
15 Awo ne bamusegulira; n'agenda awayingirirwa mu mulyango ogw'embalaasi mu nnyumba ya kabaka: ne bamuttira eyo.
16 Awo Yekoyaada n'alagaana endagaano naye yennyini n'abantu bonna ne kabaka, babeerenga abantu ba Mukama.
17 Awo abantu bonna ne bagenda mu ssabo lya Baali, ne balimenyamenya; ebyoto bye n'ebifaananyi bye ne babimenyera ddala, ne battira Matani kabona wa Baali mu maaso g'ebyoto.
18 Awo Yekoyaada n'assaawo obwami obw'oku nnyumba ya Mukama wansi w'omukono gwa bakabona Abaleevi, Dawudi be yateekateeka mu nnyumba ya Mukama okuwangayo ebiweebwayo ebyokebwa ebya Mukama, nga bwe kyawandiikibwa mu mateeka ga Musa, nga basanyuka era nga bayimba, nga Dawudi bwe yateekateeka.
19 N'assaawo abaggazi ku nzigi z'ennyumba ya Mukama, walemenga okuyingira omuntu yenna atali mulongoofu olw'ekigambo kyonna.
20 N'atwala abaami b'ebikumi n'abakungu n'abakulu b'abantu n'abantu bonna ab'omu nsi; n'aserengesa kabaka nga bamuggya mu nnyumba ya Mukama: ne bajja nga bafuluma mu kkubo ery'omulyango ogw'engulu eri ennyumba ya kabaka, ne batuuza kabaka ku ntebe y'obwakabaka.
21 Awo abantu bonna ab'omu nsi ne basanyuka, ekibuga ne kitereera: ne batta Asaliya n'ekitala.


text:
KKAMPUNI ya Vision Group etwala ne Bukedde Online, ekwataganye ne bbanka ya DFCU,
ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda.
Abanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande okutuuka mu September.
Anaanywa mu banne akendo waakufuna obukadde150 tumutwale n’okulambula abalimi n’abalunzi abaatikirivu mu Budaaki.
Omuwanguzi waakulangirirwa mu October 2014.
Leero EDWARD SERINNYA akuleetedde omulunzi w’enkoko John Magungu, omutuuze w’e Kiwazi mu disitulikiti y’e Wakiso.
OKULUNDA enkoko ez’amagi mulimu ogusobola okuvaamu ensimbi naye nagwo gulina ebizibu byago singa olemwa okumanya engeri gy’olina okugutambuzaamu oyinza okumaliriza nga ogwekokkola.
John Magungu agamba nti, ekimu kye yasooka okumanya ng’ayingira mu mulimu gw’enkoko kwe kuyiga engeri gye batabulamu emmere kuba bwetaba ku mutindo ofiirwa nnyo.
Magungu ye nnannyini ‘His Grace Poultry Farm’ eri ku yiika ttaano esangibwa ku kyalo Kiwazi e Wakiso ng’alundirako enkoko 10,000.
Ekimu ku kisinga okunyigiriza abalunda enkoko ez’amagi kwe kusala amagi. kino olumu kiva ku mmere embi, obutaziwa mazzi gamala n’obutafaayo kuzijjanjaba mangu n’okuzigema endwadde.
Omu ku bakozi ba Magungu ng’asena emmere y’enkoko.
Okutabula emmere
Magungu ayongerako nti, bwe yali tanatandika kulunda nkoko za magi yakola okunoonyereza mu balunzi ab’enjawulo n’akizuula nti balina ekizibu ky’emmere ennungi.
Abatunda emmere abasinga batabikamu ebintu ebirala nga omusenyu mu mukene, ebikongoliro mu kasooli ebigaana enkoko okubiika obulungi, sso nga enkoko kasita zigaana okubiika.
Yasalawo okutandika okwetabulira emmere, yasooka na kutabula ya faamu yokka, kyokka oluvannyuma yatandika okutabula nga bw’aguza abantu abalala.
Okufuna ebirungo ebimu ku bbeeyi eyawansi nga mukene yeegendera ku nnyanja ne yeegulira mukene ataliimu ttaka, okwo gattako obusonko nga ne ccacu amugula Kapeeka.
Amazzi n’okulya
Enkoko zaagala nnyo amazzi ate galina okuba amayonjo. Agamba nti, buli luvannyuma lwa ssaawa bbiri enkoko azikyusiza amazzi, era ye tazigerera mazzi.
Amazzi obutankaluubirira nnyo nasimisa nayikondo ku ffaamu.
Magungu ng’atikka amagi ku mmotoka.
Amagi n’ennyingiza
Olw’emmere ennungi, ku myezi ena enkoko ezimu ziba zitandise okubiika. amagi, mu nkoko 10,000 buli lunaku zibiika ttule 270 ku 300.
Kino kitegeeza nti buli lunaku Magungu afuna 1,890,000/- okuva mu ttule 270 nga buli ttule ya 7,000/-, olwo omwezi n’afuna obukadde 56.
Kuno kwatoola zasaasaanya mu kuzigulira eddagala, okusasula abakozi omukaaga baalina n’emmere yaazo.
Omwezi mu mmere asaasaanya obukadde 14, kuba buli nnaku 10 atabula ttani 10 ku 12. Amagoba afuna ga bukadde nga munaana nga amagoba.
Endabirira y’enkoko
Enkoko ezibiika zirina okuba nga zijjanjabwa bulungi, kuba kasita zibaamu obulwadde olwo omanya nti zijja kusala amagi, buli luvannyuma lwa mwezi wandibadde oziwa eddagala ly’enjoka n’okuzigema Newcastle. Eddagala oyinza okulitonnyeza ku liiso oba okulitabula mu mazzi ne zinywa.
Naye ekyo tekimala olina okuteeka eddagala eritta obuwuka ku faamu ng’omuntu asooka kulinnyamu ddagala nga tanayingira mu biyumba bya nkoko.
Ekirala kikulu okukuuma obuyonjo mu kiyumba obutasulaamu buli kintu kuba ate kiremesa enkoko okubiika obulungi.
Enkoko ezikaaba olumaamiro wadde abalunzi abamu bazitunda ye azinnyika mu mazzi buli lunaku n’azaawula mu kisenge ekirala okumala wiiki bbiri olwo ne ziddamu okubiika.
Ekiyumba
Kino kikulu nnyo kunoko ezibiika. kirina okuba nga kiyingiza bulungi empewo. Empewo bw’eba ntono oluusi enkoko zirwala.
Abalala bamuyigirako
Agamba ku faamu ye abantu bava mu bitundu eby’enjawulo ne bajja okuyigirako ennunda ey’omulembe, era abasinga beewunya engeri enkoko ze bwe zibiikira ku myezi esatu ekitundu okutuusa ku myezi 18 ku 20.
Wabula waliwo n’abayizi abava ku matendekero ag’enjawulo ne bajja okuyiga, si ekyo kyokka ayambye okugabirira abantu mu kitundu amagi n’okubaguza obukuta ne bukolanga ebigimusa mu nnimro zaabwe ne basobola okufuna emmere emala.